U.S. Vice President Mike Pence: Myanmar cozah nih Reuters thawngla thlah hna | The Chin Express\nSeptember 10, 2018 Chin Refugee Caah Fak Deuh In Chimrelnak Tuah Asi Lai\nSeptember 9, 2018 Malaysia ah security a ttuanmi Myanmar pa an tlaih\nSeptember 9, 2018 Vawlei cungah Judah mi 14.7 million an um, Israel ah 6.6 million an um\nSeptember 9, 2018 Chin ralzaam donghternak policy ngol chung dingin UNHCR an nawl\nSeptember 8, 2018 Malaysia ah ngaknu Elizabeth Sui Dang nih hri awk in a kan thih tak\nSeptember 7, 2018 Paraguay nih Jerusalem in Tel Aviv ah tanzung a tthial tthan caah Israel a thinhung tuk\nU.S. Vice President Mike Pence: Myanmar cozah nih Reuters thawngla thlah hna\nWASHINGTON (Reuters) – U.S. Vice President Mike Pence nih Myanmar cozah cu, Reuters thawngla thongthlak dingin bia na khiahmi hi let law law thlah hna, a ti.\nReuters media caah thawngla rian a ttuan Kawlrammi 2 hna cu Nikhatni ah Yangon Biaceihzung nih kum 7 veve thongthlak dingin bia a khiahpiak hna.\nWa Lone, kum 32 le Kyaw Soe Oo, kum 28 hna cu Rohingya khuami hna Myanmar ralkap nih an thahnak hna kong an hlat lio, ni kum December thla ah an rak tlaih hna.\nAnmah nih cun, “kan palh lo, palek nih Yangon ah zaanriah ei a kan sawm i catlap an kan pek. Rawldawr in kan chuah cangka in ‘cozah thlithup catlap nan i ngeih’ tiin a kan tlaih colh, palek nih rap a kan fawih chommi si,” an ti.\nU.S. Vice President nih, “Wa Lone le Kyaw Soe Oo hi thongthlak ding an si lo – minung tampi thahnawnnak le covo buarnak kong an phozar khawh caah thangtthat hna ding tu an si,” tiah Twitter ah a ttial.\n“Wa Lone le Kyaw Soe Oo cu Rohingya mipi thahnawnnak kong pei an hlat ko cu, thawngla an si bang an rian pei an ttuan ko cu. An rian an ttuan ruang i Myanmar biaceihzung nih kum 7 veve thong a thlakmi hi cu ka siarem lo taktak,” tiah a ttial chih.\nU.S. UN Palai Nikki Haley nih, “thawngla 2 kong hi US cozah nih biatak deuh in kan aupi cang lai,” tiah Nihnihni ah a chim.\n“Thawngla 2 hna cu biatak an phuan ruangah thongthlak an tong,” a ti.\nMark Green, Ramkip Tthanchonak U.S. Zung lutlai zong nih, “hi bantuk tazacuai le thongthlak hi Myanmar ram democracy le upadi tthancho dawntu a si,” a ti ve.\nAa thok ning\nRakhine state um Rohingya hriamtlai (ARSA) nih August 2017 ah Myanmar palek le ralkap sakhan an tuk i minung 12 an thah hna caah Myanmar ralkap nih an lehrulh hna.\nNain, hriamtlai pawl lawng lehrulh hna loin Rohingya muslim a simi paoh an hrem dih hna, an tlaihhrem hna, an thah hna i inn an khanghpiak dih hna.\nCucaah, khuami Rohingya minung 700,000 leng an puan tom he Bangladesh ram ah an zaam. An tonmi vialte cu Bangladesh ram an phak hnu ah thawngla pawl sinah an phuan i ramdang media nih linsa tak in an ttial cio.\nUN le ramdang cozah nih Myanmar cozah cu biatak tein an hro, an au hnawh.\nDecember thla ah Reuters media caah thawngla a ttuan Kawlrammi Wa Lone le Kyaw Soe Oo nih Rohingya thahnawnnak kong cu Rakhine state i Inn Din khuate ah an va hlat.\nMyanmar ralkap le palek nih Rohingya pa le ngakchia 10 an thah hna nak kong an phozar.\nMyanmar ralkap nih Rohingya cungah an tuahmi dang zong an hlat cuahmah. Mah lio, December 12 ah palek nih Yangon ah an auh hna i zaanriah ei an sawm hna.\nRawldawr chungah palek nih catlap an pek hna i dawr in an chuah cangka in ‘ziah mah catlap hi nan ngeih, cozah thlithup thil a si’ tiin an tlaih hna i thong an thlak hna hi si.\nU.N Thil Dik Hlattu bu nih Rakhine state i Rohingya thahnawnnak kong cu ju-ttuh hmanthlak, hmai-tonh interview le adang tehte tampi he a kherhlai dih hnu ah “hihi Myanmar ralkap nih timh ciammaam tein Rohingya muslim miphun ci a hmih hramhrammi si caah ralbawi pawl hi tazacuai hna ding an si” a ti.\nRamkip Misual Biaceihzung (ICC) nih Myanmar ralkap bawi pawl tazacuai khawh an si lai maw ti a check lio si.\nMyanmar ralkap le palek bawi pawl cu US, EU le Canada hna nih ‘an ram ah tlawng kho lo ding, an ram ah an ngeihmi chawva vialte kharpiak dih hna dingin le chawlet kho lo ding’ in an kham hna.\nMalaysia ah ngaknu Elizabeth Sui Dang nih hri awk in a kan thih tak\nMalaysia nih a rammi 2 thattu Myanmar pa thah ve dingin tazacuai\nUSA Chin Khrihfabu le Pengtlang Hruaitu Vialte ‘Chin Ralzaam Kong Meeting’ Tuah Dingin Kan In Sawm Hna\nMalaysia um Myanmar pa a kut sa cannak seh chungah aa tap\nZei ruangah dah Pu Thla Hre pension lak a cut lo buin a lak hnga\nSamsung sehzung ah gas a zuh caah minung 1 thi, 2 hliamtuar\nUS Nih Myanmar Ralkap le Palek Bawi 4 Rohingya Hrem Ruangah Chawleh A Kham Hna\nCopyright© The Chin Express| | All rights reserved.


A Tu Lio Online I A Lar Tak Mi Le A Hnin Tuk Mi Hna Myanmar Actor Min Hein Le Shu Ma Ngi Hna Cu – FIAKFAIROCK\nA Tu Lio Online I A Lar Tak Mi Le A Hnin Tuk Mi Hna Myanmar Actor Min Hein Le Shu Ma Ngi Hna Cu\nActor Min Hein Le hlasak thiam mi Shu Ma Ngi video lanhter mi nih cun, sawiselnak an tawngtuk ko. an video hi mi tampi nih cun, an tituk deuh tiah an ti mi hna cu a si. Hi Scene i an cawlcangh ning cu, mipi hmuh ding cun, an tituk deuh ko tisi i, kum hngakchia lei deuh hna caah cun zoh ngamding zong a si lo tiah an chim.\nHi video file hi,Shu ma Ngi,music video chung i a um mi a si tiah an chim i, hlasak cu a thiamtuk ko nain,an cawlcangh ning ah hin, mipi a zohtu hna caah,zohngam ding zong a si lo tiin an chim. Hi thil a tlung mi konglam ah hin, Celeb minung 7 hna zong nih interview nak a ngeih cawlh ve ti si fawn.\nSihmanhsehlaw, Shu ma Ngi nih cun a video cu a hla bia he a rem mi in a sermi a si tiah an chim i, thil dang zeihmanh a um lo tiin Shu Ma Ngi nih cun a chim ve cang ti si. Actor Min Hein zong nih Music video ser cu, Shu Ma Ngi duh ning le a rem a tining in,kan sermi a si tiin a chim ve cang.\nShu Ma Ngi nih hin, a phurtuk i a sikho men i, sihmanhsehlaw, mipi lei kap cun, hi bantuk thil hi cu mipi lei in cun, zohding a ttha lo mi a si lengah,hngakchia ca hawi hna ah cun, zoh ding hrimhrim a silo mi a si i, a nunnak lam a hrawh dih hna lai tiah phan, a umtuk mi a si tiin an sawiselnak cu a si..


COVID-19 Pulrai Khamhnak Sii | IU Health\nCOVID-19 Pulrai Khamhnak Sii\nIU Health lei nih COVID-19 pulrai sii he pehtlai mi thawngpang hna le na theih herhmi pawl kha bawmh khawh dingin timhtuah dih a si.\nEnglish / Español / မြန်မာ / 中文\nCOVID-19 pulrai khamhnak sii phawtzamhnak ah IU Health cu ngandamnak cozah zung lei he neihniam tein kan tuan. Nangmah le na chungkhar hna nih COVID-19 pulrai khamhnak sii he pehtlaih mi thawngpang thar, biahalnak nan ngeihmi le nan herhmi pawl kha kan in bawmh hna lai.\nPoipang caah hman khawh dingmi sii kha Eidin rawl le Sii lei Zung (FDA) nih a chuah cang. Pfizer le Moderna chuahmi sii kha poipang ah hman khawh dingin FDA zung nih December thla ah nawl a pek/chuah cang. Cu bantuk thiamthiam in Johnson & Johnson in chuahmi sii zong cu February 27 ah hman dingin nawl a chuah/pek ve thiamthiam. A dang COVID-19 sii pawl zong zohfelnak (sii lei thiam mi nih) an tuah cuahmah lio asi. A tanglei COVID-19 pulrai he pehtlaih mi hal ton mi bialehnak pawl a um.\nHal Tonmi Biahalnak Lehnak Hna\nAtuah COVID-19 khamnak sii ahodah aachun kho?\nKum 5 le acung lei asimipaoh paoh cu atuah COVID-19 khamnak sii i chunhkho ansi. Kum 5-17 kar asimi caah Pfizer khamnak sii lawng aum.\nIU Health hmun i COVID-19 khamnak siichunhmi pawl pekmi cu khoika dah ka hmuh khawh lai?\nCOVID-19 khamnak sii pawl cu kan siizuarnak le lakhruak in zohkhenhnak pawl telhchih in IU Health hmun tampi ah hmuh khawh an si. Na pawngkam i COVID-19 khamnak sii pawl a pekmi IU Health hmun kawl.\nCOVID-19 khamnak sii i chunhnak ding caah appointment zeitin ka lak lai?\nSi chunh ding cohlan atlakmi nasiahcun ourshot.in.gov ah na lut lai asiloah 211 ah au law appointment natuah lai. Si chunh nak ahmun nakawl khawhnak ding caah, website cung na luh tik ah na zip khawt kha na ttial lai.\nCOVID-19 caah si chunhpiaknak hmun tampi ah vakalhnawh i appointment lak khawh/chunhcawlhkhawh asi. Vakalhnawh khawh asimi hmun pawl kha nakawl nak ding caah ourshot.in.gov ah rak lut.\nIU Health umnak ah a ra dingmi caan laknak cu ka hnawn than asiloah ka timhlamh than a herh. Zeitindah cucu ka tuah lai?\nCOVID-19 pulrai khamhnak sii peknak pakhat khat ah caan na lak cang asi ahcun, hnawn than asiloah timhlamh than dingin 211 cu zeitik caan poah ah chawnh khawh asi. Online zongin na timhlamh than asiloah na hnawn than khawh. Caan na lakmi in suimilam 48 asiloah hlan asi ahcun, ca in asiloah email in hnawn than asiloah timhlamh than dingin theihternak i a ummi cu na hmeh piak lai.\nKeimah COVID-19 chingchiahmi kongpawl kha zeitin kazohtthanlai?\nCOVID-19 kat na thlausualmaw? COVID-19 khamnaksii chunhcangnak langhternak naduh/herhmaw?\nIndiana peng i Access Indiana services timi ah rak leng/lutlaw cun zawtnak khamnaksii chunhnak lehhmah ngahnak dingah Inidana Vaccination Portal (Indiana Zawtnakkhamnaksii Langhnak/Umnak) timikha nathimlai. Chungtel sinak nangeihcun nalutlai (sign in) asiloah chungtel sinak natuahlai, cun nangmah nasinak kong fianternak fawm kha naphihlai. Cun zawtnakkhamnaksii chunhnak lehhmah kha na dawnglawt khawhlai.\nIU Health nih Indiana ah zawtnak khamnaksii chundingmipawl luhnak he zawtnak khamnaksii chunhnak chingchiahnak vialtekha ahrawmdih. Indiana i State Department of Health nih zawtnak khamnaksii chunhnak langhnak cungah aummi konglam kha suimilam 24 tiang anuarkho tiah ati.\nAsiloah, My IU Health nih nangmah i IU Health i nangandamnak chingchiahmi ah aatelmi zawtnak khamnaksii nachunhmi vialte kha alanghterlai. IU Health ah naiah nakal cun, na COVID-19 khamnaksii chunhnak kong kha My IU Health timi i Health Service pawlah hmuhkhawh asilai i, cun “Medical Record” timi “Ngandamnak Chingchiahmi” kha achungummi lak in nathimlai. Na COVID-19 khamnaksii kong nekcawkkha “Immunizations” timi “khamnaksii chunhmipawl” umnakah “Clinical Record Summary” chungah anlanghterlai.\nCOVID-19 raikhamsii a hlei in chunhnak (booster shot) caah ho dah aa tlak?\nIntuarkhawhnak thawnter deuhtu siichunhmi pawl cu a tang i langhtermi pumpaak pawl caah hmuh khawh a si:\nA luancia a tlawmbik thla nga lio ah Pfizer khamnak sii a rak ichunmi kum 12 le upadeuh paohpaoh.\nA luancia a tlawmbik thla nga lio ah Moderna khamnak sii a rak ichunmi kum 18 le upa deuh paohpoah.\nA luancia a tlawmbik thla hnih lio ah Johnson & Johnson khamnak sii a rak ichunmi kum 18 le upa deuh paohpoah.\nPhung nih a onhmi dihlak intuarkhawhnak thawnter deuhtu siichunh dingah fak piin thazaang kan pek. Kherhlainak nih a langhtermi ah COVID-19 khamnak sii pawl mual a ngeih biknak dingah intuarkhawhnak thawnter deuhtu siichunh a hau ti a si.\nNa pawngkam ah a ummi khamnak siichunhnak hmun cu ourshot.in.gov ah zohnak in cahmai a cunglei bik pawng i “siichunhnak hmun kawl dingah hika hmet” timi hmehnak in na hmuh khawh. Hmun tampi nih man fawi deuh siichun khawhnak caanthan sunglawi pawl an pek. Hmun tampi ah kal le cang kaa in raikhamsii ngahkhawhnak caanttha(opportunity) an pek.\nA hlei in chunhnak (booster shot) hi ka cawh kho maw?\nRaikhamsii a hlei in a ngah mi hna nih zeibantuk raikhamsii dah kan i chunh lai timi an ii thim khawh. bianabia ah, Johnson & Johnson raikhamsii na ngah ahcun, Johnson & Johnson a hlei sinak (booster) naa thim khawh, a sinain Pfizer silole Moderna in na duh ah cun naa thim khawh tthiam.\nZei ruang ah dah a hlei in chunhnak(booster shot) ka herh?\nSizung ah ii cawnghnak le thihnak in khamh ding ah a tu raikhamsii pawl nih ttha tuk in rian an ttuan. ain thiamsang hna nih a din mi le a za fang zawtnak a karh mi an hmuh. A hlei in chunhnak (booster shot) nih raikhamsii aa chun cia mi pawl kha a ra lai ding mi thla pawl leng tiang khamhnak a pek.\nIU Health umnak hmun ah COVID-19 pulrai khamhnak sii chunh ding ka ngei. Zeitindah kalnak le a umnak ka kawl khawh lai.\nCOVID-19 pulrai khamhnak sii chunh dingin a caan cu Indiana Ngandamnak lei Zung timi Indiana Department of Health maivan cahmai in lak asi lai. IU Ngandamnak nih tuahmi COVID-19 pulrai khamhnak sii chunhnak hmun cu ramkulh chung hmunhma pawl ah pek asi.\nNa phan tik ah kalnak ding, mawtaw dirnak ding le theih dingmi pawl zoh hna: Na caah IU Health COVID-19 pulrai khamhnak sii chunhnak hmun kawl hna .\nZeitindah COVID-19 caan lakmi caah kaa timhtuah lai? Zeidah kaa put chih awk asi?\nA dang a hlei in a herhmi pawl caah Email asiloah ca theihternak na hmuh lai i na hnatlakpinak cu na tial/khah chung lai. Sii chunhnak ah pumpak in tial/khah thannak hrial dingin na caan lakmi hlan in na konglam cu na tial/khah dih cia lai.\nZeidah kaa put chih awk asi?\nNa ID card le na aamah khan card cu na caan lakmi a phan tikah naa put chih lai.\nSii man cu zeizat asi lai?\nCOVID-19 pulrai khamhnak sii cu man lo in na sin a phan mi asi. A man asiloah a dang a hlei in zeihmanh na pek a herh lai lo. Tawlrelnak man tlawmte lak dingin na aamah khan kampani an konglam cu kan lak lai, asinain nangmah cu zei man hmanh lak na si lai lo.\nAdang ka theih a herhmi a um maw?\nNa rian ngeitu he rian in naa dinh lio caan le riantuantu pawl tha tein chiah kho dingcaah ceihkhantinak na herh khawhmi asi. Fahnak chuahter khawhnak cu a tlawm. Voihnih chunhmi phun caah, a voihnihnak chunh hnu in fahnak a chuahter micu fiang deuh in a lang kho.\nNa phan tikah, sii chunhtu cu na zaw asiloah a dang zual ngai in naa tlak lomi a um ahcun na chimh lai.\nCOVID-19 pulrai khamhnak sii cu man lo in na sin a phan mi asi. A man asiloah a dang a hlei in zeihmanh na pek a herh lai lo. Federal cozah nih sii cawk dingin an timhtuahmi asi i a duhmi pumpak pakhat cio kha an pek hna.\nAamah khan na ngei ahcun, na aamah khan card na rak put lai. Tawlrelnak man tlawmte lak dingin na aamah khan kampani an konglam cu kan lak lai, asinain nangmah cu zei man hmanh lak na si lai lo.\nCOVID-19 pulrai khamhnak sii chunhnak caan lak dingin bawmhnak ka herh. Zeibantuk thim ding pawl dah a um?\nCOVID-19 pulrai khamhnak sii chunhnak caan na lak khawh dingin kan in duh pi. Thim khawh dingmi tampi a um, na caah a tlak dingmi pakhat hmuh khawh dingin kan in bawmh khawh.\nUmkalnak na herh ahcun, 1.888.IUHEALTH (1.888.484.3258) chawnh law thim ding 9nak (8 am - 5 pm Nikhatni - Ningani; 8 am - chun Zarhteni) na thim lai.\nAamah-khan ka ngei lo ahcun sii ka ngah kho lai maw?\nAsi, COVID-19 pulrai khamhnak sii cu man lo pek a herh lo. A man asiloah a dang a hlei in zeihmanh na pek a herh lai lo. Federal cozah nih sii cawk dingin an timhtuahmi asi i a duhmi pumpak pakhat cio kha an pek hna.\nKaa chunh dingmi sii ka thim kho lai maw?\nourshot.in.gov ah caan na lak lio ah sii chunhnak hmun pakhat cio i a ummi sii(pawl) cu na zoh khawh.\nSii cu zeitindah tawlrel asi?\nPfizer le Moderna sii cu voihnih chunh a herh. Sii thatnak cu sii chunh hnu ni sarih ah a thatnak cu tling tein hlethlainak i aa telmi hna sin ah hmuh khawh asi.\nJohnson & Johnson sii cu voikhat chunhmi asi. Sii thatnak cu sii chunh hnu ni 28 ah a thatnak cu tling tein hlethlainak i aa telmi hna sin ah hmuh khawh asi.\nA herh ahcun, a voihnihnak sii chunhnak ding caah zeitindah caan ka lak lai?\nPfizer asiloah Moderna sii naa chunh ahcun, a voikhatnak caan na lak lio ah a voihnihnak sii chunhnak caah caan na lak chih rih lai. A voikhatnak caan na lakmi caah na thimmi ni/caan cu naa chinchiah lai. A voikhatnak caan na lak hnu ni 21 (Pfizer vaccine), asiloah ni 28 hnu (Moderna vaccine) ah hmasa na hmunhma ah na ra than a herh lai.\nA voihnihnak sii cu timh piakmi caan ah pek awk asi lai. CDC ningin, cu caan cu na zulh khawh lo asi ahcun, sii cu a voikhatnak chunh hnu in zarh 6 (ni 42) tiang ah caan lak khawh asi.\nKum tlinglo hngakchia (kum 18 tang) nih zawtnak khamnak sii chun dingah pa le nu/cawngtu um a hau maw? Sianh/hnatlaknak ca i put a hau maw?\nMin khumhnak tuahlio ah kum 18 tanglei hngakchiapawl nih zawtnak khamnaksii ichunhdingah pa le nu/cawngtu nih sianh/hnatlaknak ca iput hrimhrim awk asi. Duh deuhmi cu kumtlinglo hngakchiapawl zawtnak khamnaksii chunhnak ahcun pa le nu/cawngtu nih umhnawhding/kalpiding hi asi.\nMah bantuk hi zeitikcaan paohah a cangthiam lailo ti cu kan theihthiam ko natein mahbantuk thilpawl ah pa le nu/cawngtupawl nih ca in ttialmi asiloah kaa in chimhnak inmaw sianh/hnatlaknak nan pek kho.\nChunh Chapmi pawl\nCOVID-19 khamnaksii ca chunhchapdingmiah ahodah atling?\nChunhchapmipawl (booster shots) hi Pfizer vaccine kha atlawmbikin aliamciami thlaruk ah aachuncangmi le atanglei pakhatkhat ah atling/simi nih anngahkhawh:\n65 le mahnak upa\nCaan-saupi zohkhenhnak innpawl ah aummipawl\nKum 18 in 64 tiang asimi caansaupi azawmi/zawtnak angeimi asiloah COVID-19 ruangah fakpiin azawkho mi ansi\nKum 18 asiloah mahnak upa asimi ahopoh anrian ttuannak ruangah zawtnak ngahkhawhnak tampi, mahcucu ngandamnak lei rianttuantupawl, imagensi tibantuk mizohkhenhnakah ttuantupawl, cawnpiaktupawl, chunah zohkhenhnak atuahtu rianttuantu le chawdawrah rianttuantupawl tibantuk.\nFDA le CDC nih Pfizer asiloah Moderna sii pawl avawithumnak chundingah zawtnak khamkhawhnaklei buainak ngeitupawl caah duhpiaknak angei.\nourshot.in.gov ah rak leng law napawngkam ah zawtnak khamnaksii chunhnak hmun nahmuhkhawhlai cun “Zawtnak khamnaksii chunhnak umnakhmun theihnakding caah hika rakhmet” timi acunglei cahmai pawngkha na hmehlai. Hmun tampinih vakalchawm-chunhchawm khawhnak anpek.\nModerna asiloah Johnson & Johnson kaachuncang. Chunhchapmi kangahkhovemaw?\nZawtnak Khamnak Hmun (CDC) le Eidin le Sivai Uknakhmun (FDA) nih Moderna le Johnson & Johnson khamnaksii pawl caah biakhiahnak antuah rihlo.\nZeiruangah chunhchapdingmi kaherh?\nChunhmi zawtnak khamnaksii pawl nih siinn umnakding le thihnak in tthaten khamnak/huhphenhnak atuahkhawh ko. Asinain mithiampawl nih Pfizer khamnaksii chunh thawk in caan ahungliam i afaktuklomi le azatawk asimi zawtnak ummi akarh kha anhmuh. Mah chunhchapmi nih hin aachunchangmipawl kha aralaidingmi thlapawlah huhphenhnak apeklai caah asi.\nFa pawi mi & Fa Hnuk din lio\nNau kapawilio asiloah hnuk kadinhlio asiah COVID-19 khamnaksii kachunlaimaw?\nCDC nih COVID-19 khamnaksii hi naupawiliomi, hnukdinhliomi asiloah naupawihnikmi pawl vialte ca atu le asiloah hmailei caah aduhpiak.\nCDC nih a chimrihmicu naupawiliomi hi COVID-19 ngahnakah nau-pawilomi he tahchunhtikah fakdeuhin zawtkhawhnak akai tiah ati. Naupawiliomi COVID-19 zawtnak angeimihi naupawimi midang COVID-19 angeilomi he tahchunhtikah naupawinak ruangi chuahpimi harnaktonkhawhnak, mahcucu thlatlingloin nauneihnak, asangkho. Naungeihkhawhnak buainak hi zawtnak khamnaksii ruangi, COVID-19 khamnaksii pawl telin, chuakmi pumcungah langmi tthatlonak asitimi langhterkhawhnak aumlo.\nKeimah hi fa hnuk a din lio mi ka si, asiloah, caan tlawmpal ah a ngei ding ka si. Covid-19 pulrai khamnak sii nih hin hnuk a ding liomi ka fa a himnak ding caah thatlonak a chuahter lai maw?\nThe Society for Maternal-Fetal Medicine le the Academy of Breastfeeding Medicine nih theihternak an tuahmi cu hnuk ding lio caah thatlonak a chuahter tiah zei hmanh zum lonak ding a um lo. Covid-19 pulrai khamnak sii chungah zawtnak a um lo, cucaah na fa caah thatlonak a chuahter mi zei hmanh a um lo. Pfizer le Moderna khamnak sii chungah hin mRNA aa tel, asinain mRNA cu a rawk fawimi te a si. Khamank sii cu hnuk hang chungah a um lai lo.\nZawtnak i chawnhnak kan ngei asiloah, khamnak sii kan i chunh caan ah kan pumsa nih zawtnak dotu minung thisen nih zawtnak i chawnhnak kha a doh. Zawtnak dotu minung thisen hnuk hang chung le bawhte chungah a kal kho i cu nih cun zawtnak i chawnhnak khamnak kha a bawmh men lai.\nIU Health mithiamhna nih naupawiliomi asiloah hnukdinhliomi pakhatcio caah zeidah aduhpiak?\nIU Health nih CDC i duhpiakmipawl anduhpi ve. IU Health nih naupawiliomi asiloah hnukdinhliomi nih an sibawipawl he anmahca atthami kha hal/ceihtti dingah aduhpiak. Naupawiliomi asiloah hnukdinhliomi pakhatcionih COVID-19 khamnaksii chunhnak minpeknak ding tuahnakca ourshot.in.gov ah antuahkho.\nCOVID-19 Pulrai Khamhnak Sii Lei Himnak\nCOVID-19 pulrai khamhnak sii hi a him maw?\nAsi, sii cu a him i a tha mi asi. FDA nih sii hneksaknak in hmuhmi himnak lei konglam pawl cu tha tein zohfelhnak a ngei i ruahchanhmi thathnemhnak phichuak cu asi kho mi tihnungmi nak in a tha deuh lawngah poipang ah hman khawhnak nawl cu an chuah/pek. Sii cu a zawmi thong tampi caah Poipang Hman Khawhnak Nawl hmuhnak hna le sii checkhlainak in hneksaknak phun thum tlinh a herh.\nSii checkhlainak ah nu le pa, kum, phun le hnam tiin minung thonghra tampi i tel asi. Pfizer, Moderna le Johnson & Johnson sii nih fahnak a chuah termi tlawmpal he a tha mi phichuak an langh ter. Hi cazin/thawngpang hna hi mipi nih hmuh khawh dih dingin langhter cia mi zong a si. Cu nih cun, kan ngeihm thiamsang hna nih a phichuak mi cng ah zohfel thannak an ngiei hnu ah a him ko timi hmuhchuah khawhnak zong kha a kan bawmh.\nModerna nih chuahmi COVID-19 Pulai Sii Khamhnak Riantuan Ning Langhternak Zohnak (FDA)\nPfizer nih chuahmi COVID-19 Pulai Sii Khamhnak Riantuan Ning Langhternak Zohnak (FDA)\nJanssen (Johnson & Johnson) nihi chuahmi COVID-19 Pulai Sii Khamhnak Riantuan Ning Langhternak Zohnak (FDA)\nZei ruang ah dah COVID-19 Pulrai khamhnak Sii hna cu khul rang takin cohlan/hnatlaknak tuah an rak si?\nCOVID-19 Pulrai Khamhnak Sii hna cu a tthancho i khulrang takin cohlan an rak si ko nain, Sii lei hmual ngeihnak le a chuaknak phun cu duhnak fonhmi a si lo ti hi hngalh abiapi mi a si. COVID-19 Pulrai khamhnak Sii hna cu kan rak hmuh cangmi khamhnak sii lakah hmual ngei bik a si. Ram kip hmunkhat tein i bawmhnak le vawleicung bu hna i bawmhnak thawngin, rian ttuannak ah tampi khulrang takin a tthangcho.\nCheukhat aa tel mi hna:\nHneksaknak ah thla tampi chung zawtnak a karhnak cu sehlei thiamnak nih a herhmi a si lo.\nCOVID-19 nih hmun tampi a culh ruangah, hneksaknak ah aa tel mi hna rianrang tein a thla le kum si ti loin a zarh chungah min khumh an si.\nKhamhnak Sii hna cu seh in ser an si cang “ngamhnak ah” Khamhnak Sii cu FDA hnatlakpinak hngah lio ah ser a si cang ii, cucaah suimilam caan chungah Siizung ah kuat khawh a si cang lai. Hnatlakpinak hmuh khawh in Sii Din ding serhmi hna tampi a chuak te lai.\nMah felfai tein thil tuah khawhnak nih hin Siizung le a dang ngandamnak lei humhma hna cu khamhnak Sii ngahnak ding ah a caan a tawi ter deuh lai.\nKeimah nih pum he aa rem lomi hna (allergies) siloah, a fakmi pum he aa rem lomi hna ka ngei bal. Keimah nih COVID-19 pulrai khamhnak Sii ngah ding ka si maw?\nIU Health cu CDC nih khamhnak Sii i chunhnak le pum he aa rem lomi asiloah, a fakmi pum he aa rem lomi a ngei balmi caah hmuhsaknak a rak pek cang mi a changtu kha a si.\nNangmah nih kaa in chimmi zawtnak khamnak sii, rawl hna, saram zuatmi hna (pets), rungrul, rulsiivai, pawngkam thil, thingthling, tibantuk hna cungah pum he aa rem lomi a ngei bal mi na si ahcun nang cu khamnak sii naa chunh awk a si. Cun, naa chunh khawh in minutes 15-30 chungah nangmah cu zoh na si lai.\nRau loin a chuakmi pum he aa rem lomi caah khamnak sii asiloah, chunh khawh a si mi siilei hlainak hman loin caan sau nawn dam lonak (anaphylaxis zawnak, afak ngami pum he aa rem lo mi zawtnak tel in), nangmah nih na ngeih sual a si ahcun ralrin peknak tangah khamnak sii chunh na si lai i, biahalnak zong tampi na si men lai Cun minutes 30 hrawng chung zoh khenh na si lai.\nKhamnak sii cheuchum ah pum he aa rem lomi (allergy) na ngei bal ahcun, a tu caan ah hin khamnak sii na chunh ding a si lo.\nEpiPen hmanter mi na si i, asinain EpiPen hmannak asiloah epinephrine ah ER khamnak ah anaphylactic zawtnak na ngei lo ahcun, nang cu khamnak sii ngah ding kha na thim ding a si. Chapmi biahalnak hna hal na si men lai, cun hlathlaiak caah minutes 30 hrawng na rau kho men\nPfizer asiloah Moderna caah a voikhatnak khamnak sii na chunh hnu in a fak ngaimi pum he aa rem lomi, asiloah ruah lo piin a chuakmi afakmi na ngei ahcun nang cu a voihnihnak khamnak sii na chunh awk a si ti lo.\nZeiraung ah dah COVID-19 pulrai khamnak sii cu ka ngah awk a si?\nZawtnak donghternak caah a herhmi thilri hna tlamtling in kan ngei. CDC hmuhsaknak hna zulh le khamnak sii i chunhnak cu, nangmah le a dang hna khamhnak a si . Cun, Covid-19 in a ttha bik khamhnak kha an pek lai.\nKhamnak sii i chunh cu nangmah pumpak na ngandamnak caah a biapi a si. Zeiruang ah ti ahcun cu nih cun COVID-19 in an bawmh lai. Cun, khamnak sii cu zawtnak in a him deuhmi lam a si.\nZeiruangahdah ka fa nih COVID-19 zawtnak khamnak sii chunh a hauh?\nHngakchiapawl hi zawtnak ngahsual ding umkho rih tthiamtthiam asi, cun COVID-19 zawtnak angahmi a ho hngakchia khi dah fakngaiin a zaw lai i sianginn a nganh asiloah, a umthenglomi/a tlawmmi thilpawlah, siinn tiang umnak ah a hruailai ti chimhchungcia khawh asilo. COVID-19 zawtnak khamnaksii Pfizer aachunmi kum 5 in 11 hngakchiapawl cung i biatak kha feltein kawlnak nih a him i: himnak ca harnakpawl a thar hmuhmi a umlo tiah cawngtuhna nih an hmuh.\nNangmah COVID-19 pulrai khamnak sii khawh in\nZeidah Covid-19 pulrai khamnak sii khawh in i ruah chanh ding\nKhamnak sii i chunhnak thawngin nangmah nih a biapi tukmi biachahnka na tuah i cu nih cun nangmah le na pawngkam kha an kham hna lai. Nangmah nih “zei hna dah thatlonak chuahtermi hna (effects)?” an si timi biahalnak na ngei kho men. “Keimah nih khamnak sii kaa chunh khawh in COVID-19 ka ngah kho rih maw?” “Hmurhuh (mask) huh peng ka hau rih maw?”\nKanmah nih biahlanak kan leh dih, cun hika ah nangmah caah tam deuh in:Zeidah COVID-19 pulrai khamnak sii khawh in i ruah chanh ding\nKhamnak sii i chunh khawh in thatlonak a chuah pi mi a um maw?\nKhamnak sii ngah khawh in thatlonak chuahtermi tlawmte na ngei kho men. Asinain, cu hna cu na pum khamnak caah a si tawn mi sawh sawh men a si lai. Thatlonak a chuahtermi tlangpi in cun an in chunhnak hmunhma ah a fak lai i a phing lai. Chapmi ah, tak linh, khinak, thabatnak le lu fah hna na ngei men lai.\nKhamnak sii na chunh khawh in suimilam 48 chungah zawtnak hmelchunhnak na ngei i, asinain aa thawknak in suimilam 24 chungah an kham man ahcun zeihmanh hma lak a hau ti lai lo. Suimilam 24 pinlei zawtnak hmelchunhnak na ngei sual ahcun inn ah um law IU Health Covid-19 Virtual Screening kha pe tlai hna.\nKhamnak sii hna cu zei tluk thil ti kho dah an si?\nA tu Khamnak sii vialte hna hi US ah phot ding hnatlakpi cang mi le COVID-19 zawtnak in khamnak caah a ttha i a him mi an si? Zeibantuk khamnak sii poah, khulrang tein rian a ttuan lo. Cu nih cun na pum ah zawtnak khamnak caah zarh tlawmpal caan a la.\nSii lei hlathlainak ning in, Pfizer khamnak sii nih hin 95% le Moderna nih 94.1% hi COVID-19 in puitling hna lakah a khamh hna. Moderna le Pfizer an pahnih in a voihnihnak i chunh hnu in zarh hnih chung a kham khawh.\nJohnson & Johnson khamnak vaccine nih cun afak ngai mi zawtnak (severe disease) khamnak cu khamnak sii i chunh hnu in zarh hnih hrawng ah doh hram aa thawk tiah a ti. U.S sii lei hlathlainak ning cun The Johnson & Johnson Vaccine nih hin 72% a pek i khamnak nih thlakhat hnu in afakmi ngaimi zawtnak a doh. Cun. 85% khamnak nih cun zawtnak a ralchanh i 100% khamnak nih cun thihnak kha aa ralchanh.\nKhamnak sii sinin COVID-19 ka ngah kho maw?\nNa ngah kho lo. Khamnak sii chung a nungmi zawtnak a um kho lo.\nKhamnak sii i chunh khawh i keimah nih hmurhuh i huh le midang he lam hlat in um ka herh ti maw?\nNang na si ah mi pakhatkha an si ah khamnak sii nai te ah nan ngah cang zongah, Hmurhuh lemidang he lamhlat in um cu a biapi mi a si i na tuah rih ding a si.\nNa pum nih zawtnak khamnak caah sii na chunh hnu in a dihlak phan nak ding caah zarh tlawmpal caan a la lai. Kanmah zong khamnak sii in hin zawtnak khamnak cu zei tiang dah a si lai ti kan hngalh lo.\nCucaah, mah tahnak hna hi kan ram chung minung tam deuh nih an i chunh cang timi adang theihternak kan hmuh hlan tiang cu ningkel tein a kal rih ding a si.


Missionaries – CBCUSA\nLairam tthal mangkha nilinh lingte March 15, 1899 ni ah Rev. Arthur Carson le Mrs. Laura Carson cu Kawlrawn Chinmi sinah an rianttuannak hmun in a rak kai i ngaidi inn 300 hrawng a simi Hakha khua ah an rak phan. Hakha an phak zan cu Siangbawinu nih a pasal Arthur kha a thawh i “Kan umpi kho lai lo, kan umpi kho lai lo, a hmunhma le a minung hna ruangah ka lungrawk cu a si lo. A sining hi ka celh hrimhrim lo caah a si ko” tiah fakpi in a ttap. Voi khat long hmanh si lo in voi tam ngaite aa nolh len. Arthur nih cun “Cu bantuk in chim sawh hlah, thaizing ah cun ni cu a tleu tthan ko lai. Hi kan biakilh ‘Tthawnnak a ka petu Khrih thawng in zeithil paoh ka tuah khawh ko hna’ hi philh hlah,” tiah a ti. Chinmi cu Khrih thawngttha nih a ceuh mi hna miphun kan si lai kha Arthur Carson nih cun a hngalh. Cu ti cun Chinmi kan caah nunnak pek in Pathian thawngttha he rian an ttuan.\nLaura Carson cu Hakha an phanh zan cu a ttap len ko nain, Pathian thawngttha he kan Chinmi sinah rian an ttuan tikah Chinmi duh kan nunnak kha a theih chin lengmang. A pasal Arthur a thih (April 1, 1908) hnu zong ah tlung lo in Chinmi sinah June 1920 tiang rian a ttuan. Sianginn ah ca a chim. Hakha Hla cauk le sianginn ah cawn ding le Sunday school cawn ding mi cauk kha a siam hna. Hakha holh in Thawngttha Pali le Lamkaltu cauk kha a leh hna. A kum khua a upat cang caah June 1920 in a rian in aa din i Hakha khua a chuak taak ni cu a celh in a celh lo. “Chinmi zumtu hna long si lo in Pathian bia rih lo mi hna duh an nunning cu kaltaakka siang hna lo e, zeitindah Arthur C


Yangon Khuapi Chung Ah Covid-19 He Pehtlai In Nu Pakhat Biachim Mi Cu Ngaihchia Ngai A Si - Khuaruah Har News\nYangon Khuapi Chung Ah Covid-19 He Pehtlai In Nu Pakhat Biachim Mi Cu Ngaihchia Ngai A Si\nTulio kan vawleicung akan buaiter dihtu coronavirus ruang ah kawlram zawng lungrethei ngai ngai an si. Kan theih cia bang in kawlram cu eihmuar tam taktak nak ram a si caah cun covid-19 zawtnak a vun chuah bak in eihmuar nak a zual khun mi hna a lo.\nTulio kawlram khualipi Yangon online cung ah lar ngai mi pakhat cu Mint Maung kum 74 cu cancer damlo nak ruangah sizung ah kalpi asi. Vanchiat ah Mint Maung cu a nunnak aliam. Aruak phurhnak ding ah sizung mawtaw hman cu sipin pawl nih an phal hna lo cah anmah sipin mawtaw in a ruak cu anphurh.\nSipin pawl hna nih cun Mint Maung fanu sin ahcun ruak phurh man phaisa nakan pek a hau tiah an hal caah kyat ting 120000 anhal i pek awk angeih lo caah zangfah ahal hna i kyat thong 65000 apek hna taih theih a si. Mint Maung hi zun thlum zawtnak ruangah sizung ah afanu nih a luhpi mi a si ko nain covid-19 in a thi mi asi taih sipin pawl nih anti caah mah vialte ruak phurh man phaisa ahal hi a si.\nZun hlum zawtnak in a thi mi Mint Maung cu covid-19 zawtnak in a thi mi a si tiah an ti piak hna caah a chung le cu an lung a rawk ngai ngai. Mah lawng hmanh si lo in a ruak phurhmanh sipin pawl nih phaisa tampi an hal chih rih caah an lung a fah khunnak cu a si.\nCovid-19 boruak lio a si caah cozah lei ah mipi hna caah biatak tein tuanvo an lak piak lio caan hi bantuk in ruak phurhnak tiang phaisa hal an tawn mi ruang ah a thi mi Myint Maung fanu nih cun an cung thil tlungmi ruang aa cenat lo nak kong achimphuan pah in cozah lei nih mah bantuk thil cangmi hi tuanvo kan lak piak hram uh tiah achim.\nTing 25 man Ram an ngeihmi an zuar i misifak hna sin ah bomhnak apetu Pasha te unau\nCovid-19 zawtnak hi nupa sualnak in i chawnh khawh a si\nEpidemics Pulrai Zawtnak He Ai Khat Mi China Ram Vok Ah Hmuh Tthan A Si\nVawleicung Democracy Ram 8 Lawmakers Hna Nih China Dohnak Ding Ah Phu An Dirh\nPhyo Myat Aung lungthin picaltukmi konglam chimin lawmhnak bia arak chimtu Esther Dawt Chin Sung\nHtet Htet Moe Oo Nih Operation Tuahnak Phaisa A Ngei Lo Mi Lungrethei In A Um Mi Tangkua Kai Lio Pate Caah Bomhnak Halpiak\nSALAI – LUNGTHLI TUM AKONGLAM A THAR IN ZOH TTI TTHAN TUAH USIH


Pau Dothlennak Ah A Telmi Htun Kham - News and Media\nA fiang ti lomi hmailei caah music in Pau Dothlennak ah a telmi Htun Kham A luancia decades 2 lio hrawngah a rak chuakmi alblum a rak tuahtu Htun Kham cu 2021, ralkap nih hramhram in uknak a lak hnu ah mipi he lampi chuak in a fiang lomi hmailei caah guitar he mipi dothlennak ah aa tel ve.\n“Pau Dothlennak ah guitar tum in hla ka sa. Charity tuahnak hna ah ka tel kho. Atu himnak hmun lei ka phak tikah Kalay khua i ka hawi a simi Vartel nih Charity for Myanmar ah rak kan telpi ve a ti i Aizawl thok in, Champhai, New Dehli khua hna ah ka ti khawhmi music lei in miphun thleidang loin Myanmar ram ah a taangmi ralzaam hna caah ka ti khawhnak lam in ka zuam i ka tel kho ve.\nChamphai ah tuahmi thil zuarnak ah kan hawile nih thil an zuar, kei nih hla ka sa. Guys from Chin phu pawl he” tiah Htun Kham nih Mizzima ah a chim. Ralkap nih hramhram in uknak a lak hnu ah Kalaymyo ah khua a sami Htun Kham cu mipi he lamcung chuak in duhlonak a langhter ve.\nKalaymyo ah tuahmi duhlo-langhternak ah a lam phunkip in aa teltum ve. Muisician pakhat a si caah a biachimmi pawl cu thawngzamh kip ah langhter a si. CDM cawlcanghnak ah teltumding in media cungah forhfialnak a tuah tikah SAC nih tlaih an timh caah Kalaymyo in Chinram ah a zaam. Cu hnu ah Kalaymyo ah a kir ṭhan i a chungkhar sin ah a um ṭhan. Sihmanhsehlaw SAC nih tlaihding in a inn ah an kawl tiah thawngpang a theih tikah a chungkhar he Mizoram ah an hartak in an zaam ṭhan.\n1995 hrawng Chin ramkulh, Tonzang khua in Yangon ah ṭhial in music lei cu May Studio ah ringawn tlaitu dirhmun in a rak thok. A huamtuk ruangah a phanmi hla pawl cu kha chan lio minthang hla satu pawl nih an rak uar tuk i J Maung Maung, Graham hna i an album hna ah hla a rak phan piak hna. A minthang bik Htun Kham hla fungkhat cu Graham sakmi hla a si. Cu lengah, album timi a rak tuah i, nu le pa in sakmi hla tampi lengah Tedim holh in sakmi hla tampi a rak sa. Cu chungah, hla cu Htun Kham caah mi tambik theihmi le minthang bik hla zong a si. Cucaah, 2018 ah American hrambunh a simi Chin TV nih pekmi music award zong a rak ngah.\n“Teinak kan hmuh hlan lo” ka ti khawhnak lam in teltum ding ah lungthlehnak ka ngei. Keimah telh in kan ti khawh tawk, a biapi in kan chungkhar nih an ti khawh nak lei in dothlennak kan tei tiang kan kalṭi lai tiah lungthlehnak kan ngei” tiah a fiang lomi hmailei caah kar a hlan cuahmah lio a si.Ref: Mizzima / Credit – The Chinland Post


Chin State ah NLD nih 85 % teinak an hmuh lai, Cozah an Ser lai i, Party dang hmunhma pek an si lai loh. – Kawltu Team\nChin State ah NLD nih 85 % teinak an hmuh lai, Cozah an Ser lai i, Party dang hmunhma pek an si lai loh.\nChin State ah NLD nih 85 % teinak an hmuh lai, Cozah an Ser lai i, Party dang hmunhma pek an si lai loh. Zahan Online talk ah Chin State 9 Township in Bochan mi 30 hrawngtluk an ni tel i, Cozah lei in Hluatdaw Chairman U Zo Bawi le Minister Soe Htet an ni tel, U Zo Bawi biahal lehnak ah NLD nih 85% teinak hmuh asi lai i, Cozah zong ser asi lai, party dang hmun hma pek an si lai loh tiah fiang tein a chim. 9Township in bochan mi u pa le Biaknak lei tamdeuh lutlai nih NLD nih teinak an hmuh lawnglawng ah hmailei kan ram caah ruahchannak a um tiah an chim.\n(Mah capar hi van rel chap) Laimi hi thih cuza loin cuap fahnak in athimi kan tlawm tilo. Cu caah zeitin dah kan khua le ram te ah a ummi kokek sii in kan i dam ter lai tihi kan theih ah abiapi tuk. Cun theihlawng a zalo kan tuah hrimhrim aherh tuk. Cuap fah hi vanchiat tuk dah tilo cun mipi nih ngeihmi asilo. A bik in kuak khu kan I dawp sual, kik nih a kan tleih sual nak khin aa thok tam deuhmi asi.\nKhuak hi a zutu ca nak hmanh in a khu arak dawptumipi caah ttih anung deuh. Cu caah cuap fahnak, cancer tiang a chuak tawn. Kan cuap caah hin kuak lanwg siloin kan pawngkam khu tthalo siseh kuakkhu ruangah siseh a thurhnawm khu nih minung kan thawchuah nak kan cuap chung a luh tik ah kan cuap cu a ngandam kho lo. Cu nih cun cansaupi kan cuap cu thianghlim in a chia kho lo. A donghnak ah thihnak tiang achuak ttheo tawn.\nHi bantuk cuap zawtnak kan ngeih tikah attha bikmi cu tilum khu dawp piak, tisa dinpiak le exercise kan tuahpiak mi hna hi an si. A bik in Letphat hring hang khi attha tukmi asi. Lai ram zongah Letphat hring (Green Tea) hi atam pi ko cu cu tisa le putanan he na ciah piak hnu ah na din khawh chung poh din khawh izuam ko. Hi hi cuap caah khuaruah har in rian a ttuanmi kokek sii pakhat asi.\nCun theih ding pakhat asimi cu kuakzumi na si ii naa phiat kholo a si ahcun kuak kha I sum deuh. Cun na zuk dih in thingthei kha a sikhawh chung in na ei piak lai. Cu bantuk na tuah khawh ahcun cuap caah ttihnung tuk a si tilo, hnangam deuh asi cang. Cuap zawtnak angeimi na si ahcun thlithiang na dawp piak ah attha fawn.\nCu caah exercise kha caanhman tein na tuah piak lai, abik in zinglei ah tuah attha khun. Cu exercise na tuah nak nih thli tampi an pek ii na cuap caah rian ttha tampi attuan. Cu caah lente celh tiban tuk hi tuah khawh peng ko ah cun sii ai hman hau lo in a mah tein na cuap cu aa sersiam tthan lai. Green Tea kha tam piin din piak chih law exercise zong tuah chih philh hrimhrim hlah. Ngandam duh ahcun kan tuah zuamlo mi zong I hnek a hau. Ref:Health.com\n← Kuki Nungak Tlangval Hna Le An Miphun Thuamthil Dawh Pawl.\n“Mah Lo Cun Sorry Si Sual Lai” Ti Bak Cang Hi. →


Khrihfa cu Coronavirus nih a teih hna lo titu Pastor David Lah tazacuai tong | THE CHIN EXPRESS\nKhrihfa cu Coronavirus nih a teih hna lo titu Pastor David Lah tazacuai tong\n“Khrihfa cu coronavirus zawtnak nih a teih hna lo…” tiin thawngṭha a chim lio online ah a tartu Pastor David Lah cu zawtnak a ngeih cang pinah minung 3 he tazacuai a tong chap rih.\nMarch 13 thok in ‘minung tampi nan i pum lai lo…’ tiah cozah nih nawl a chuahmi an zulh lo ruangah palek nih Yangon Palek Sakhan 2 taza an cuai hna hi si.\nYangon ramṭhen Mayangone penguk bawi U Ye Win Aung nih, “April thla thok ah Pastor David Lah nih khrihfa pawl a pumhpi hna caah amah telh in aa pummi minung 20 hrawng zawtnak an i chawn,” tiah a chim.\nTaza an cuaimi hna cu;\nPastor David Lah,\nPastor Saw Kwe Wah,\nU Saw Ray Gandi le\nU Wai Tun an si.\nBiaceihzung nih an sualnak a hmuh hna ahcun kum 1 tiang thongthlak an tong kho.\nVawlei cung ramkip ah coronavirus zawtnak in minung 2 million deng an zaw cang i 130,000 deng an thi cang.\nKhrihfa le Muslim i pumhnak hmun in zawtnak tambik a karh.\nMyanmar ram zongah zawtnak ngei hmuhmi dihlak 74 an si cang.\nPastor David Lah nih March thla dongh lai ahkhan, “Jesuh nan zumh taktak ahcun, coronavirus zawtnak nan ngei lai lo tiah aamah ka khan,” tiin online ah sermon a tar.\nKan hngalh awk a simi cu, Pathian a zummi paoh zeitik hmanh ah an zaw lai lo i an thi lai lo tinak asi lo. Zei tluk Pathian na zumh zongah na zawt caan le na thih caan um ko lai. Cucaah ngandamnak lei thiamsang nih an chimmi le cozah nih nawl a chuahmi cu zulh khawh i zuam cio usih.\nBible [Rom 13:1-2] zong nih, “cozah nawl zul uh, zeicatiah cozah cu Pathian nih a thimmi si. Khuazei hmanh ah Pathian thim lomi cozah a umlo. Cucaah a umnak ram upadi a zul duh lomi paoh cu Pathian nawl a zul duh lomi an si, i dantatnak nih a zulh hna lai,” tiin a kan cawnpiak.\nRef: The Irrawaddy English le Reuters


Marka 1 (Mark 1)\nMarka Thawngṭha nih hin, “Pathian Fapa Jesuh Khrih kong Thawng ṭha,” tiin hram aa thawk. Jesuh cu rianṭuanmi le nawl ngei kho ngaimi a si ti kha a langhter. Nawl a ngeihnak cu a cawnpiaknak ah le khuachia a ṭhawl hna le misual a ngaihthiam khawh hnanak ah khan a lang. Jesuh nih amah kong aa chim tikah, Mi Fapa, tiah aa ti i misual ngaihthiam awk i a rat kha amah hrimhrim nih cun a chim.\nMarka nih Jesuh kong a ṭial tikah hin Jesuh nih a chimmi le a cawnpiaknak kong nakin a tuahmi kha a biapi deuh ah a chiah. Tipil petu Johan kong le Jesuh tipil innak le tukforhnak innak kha tlawmte a chim dih in Jesuh nih mi a damter hnanak kong le a cawnpiaknak kong kha a chim colh ko. Cun caan a hung sau deuh tikah Jesuh cu a zultu hna nih khan an hun hngalhthiam deuh i asinain a huatu hna nih an huat chin venak zong kha a langhter.\nMarka cauk a donghnak nih hin Jesuh vawlei cung i a nun chung i a hmanung bik zarh le vailam tahnak a innak le thihnak in a thawh ṭhannak kong kha a chim.\nMarka Thawngṭha nih hin donghnak pahnih a ngei i hi hna hi bereket chungah chiah an si, zeicahtiah hi donghnak hna hi Marka nih si loin midang nih an ṭialmi an si ti kha zapi nih hngalh a si ko cang. Marka Thawngṭha taktak hi cu dal 16 cang 8 ah hin a dong cang.\nThawngṭha hramthawk 1.1-13\nGalilee ram ah Jesuh zapi sin rianṭuannak 1.14—9.50\nGalilee in Jerusalem tiang 10.1-52\nJerusalem le a pawngkam i donghnak zarh chung i a tuahmi 11.1—15.47\nJesuh thawhṭhannak 16.1-8\nA tho ṭhanmi ‘Bawipa’ a langhnak 16.9-20\nTipil Petu Johan Phungchimnak\n(Mat 3.1-12; Luk 3.1-18; Jhn 1.19-28)\n1Pathian Fapa Jesuh Khrih kong Thawngṭha cu hitihin aa thawkning a si. 2Profet Isaiah nih,\n“Pathian nih, ‘Ka tlangau cu\nna hmaiah ka thlah lai i\nna lam kha an sialpiak lai,’\na ti bantuk le *1:2: Mal 3:1\n3Cun mi pakhat kha ramlak ah a au i,\n‘Bawipa lam kha rak remh tuah u,\nA kalnak ding lam kha ding tein\nrak ser u,’ a ti,”\nbantuk kha a si taktak. *1:3: Isa 40:3\n4Cucaah Johan cu ramlak ah khan a hung chuak i mi kha tipilnak a pek hna i phung kha a chimh hna. “Nan lung i thleng u law tipilnak kha ing tuah u; cun Pathian nih nan sualnak kha an ngaihthiam hna lai,” tiah a ti hna. 5Judea ram le Jerusalem khua i a ummi hna nih khan amah cu an fuh luaimai i an sualnak kha an i phuang i Jordan tiva ah khan tipilnak kha a pek hna.\n6Johan cu kalauk hmul in tahmi hnipuan kha aa hruk i a tai ah saphaw taisawm aa sawmh, khaubawk le khuaihliti in aa cawm. *1:6: 2Sia 1:8 7Mizapi cu a thawh hna i, “Ka hnu in a ra lai ding pa hi keimah nakin tampi in a ngan deuhmi a si; a kedan hri a phoihtu ding hmanh ah kei cu kaa tlak lo. 8Kei nih cun tiin tipilnak kha kan pek hna, sihmanhsehlaw anih nih cun Thiang Thlarau in tipilnak cu an pek hna lai,” tiah a ti.\nJesuh Tipil Innak le Tukforh Innak\n9Cu hnu tlawmpal ah cun Jesuh cu Galilee ram Nazareth khua khan a ra i Johan nih khan Jordan tiva ah cun tipilnak kha a pek. 10Ti chungin a hung thawh dih kate ah khan, van kha aa cheu i Thlarau cu ṭhuro bantukin a cung i a run i fut kha Jesuh nih cun a hmuh. 11Cun van in aw pakhat kha a theih i, “Nangmah hi ka Fapa dawt cu na si. Na cungah ka lung a tling ngaingai,” tiah aw nih cun a ti. *Gen 22.2; Slm 2.7; Isa 42.1; Mat 3.17; 12.18; Mar 9.7; 1:11: Luk 3:22\n12Hmakhatte ah Thlarau nih cun ramlak ah a kalter i 13khika ah ni sawm li a va um i Satan nih khan a rak tukforh. Cuka ah cun saram zong kha an rak um ve, sihmanhsehlaw vancungmi kha an ra i an rung hramh.\nJesuh Nih Ngatlaitu Pali A Kawh Hna\n14Johan kha thong i thlak a si hnuah Jesuh cu Galilee ram ah khan khual a tlawng i Pathian sinin a rami Thawngṭha kha a chimh hna. 15“A caan kha a phan cang. Pathian Pennak cu a phan dengmang cang. Nan sualnak kha kaltak hna u law Thawngṭha kha zum tuah u,” tiah a ti hna. *1:15: Mat 3:2\n16Galilee Rili kam i aa chawh lengmang lioah khan Jesuh nih cun ngatlai pahnih, Simon le a nau Andru kha a hmuh hna i annih cu sur in nga kha an rak tlai len ko. 17Jesuh nih cun a thawh hna i, “Ka zul tuah u, mi tlaitu ah kan ser hna lai,” tiah a ti hna. 18Chikkhatte ah an sur kha an kaltak i amah kha an zulh colh.\n19A va kal deuh i a dang unau pahnih zong kha a hmuh hna, annih cu Zebedi fapa Jeim le Johan kha an si. Annih cu an sur kha an rak tholh len ko. 20A hei hmuh cangka hna khan Jesuh nih cun a auh hna i an pa Zebedi cu nihlawh phalhmi ngatlaitu hna he khan lawngah khan an kaltak i Jesuh cu an zulh.\nKhuavang A Ngeimi Mipa\n21Kapernaum khua kha a va phan i Sabbath ni ah cun Jesuh cu pumhnak inn ah khan a kal i a cawnpiak hna. 22Phungbia cawnpiaktu saya pawl nih an cawnpiak hna bantuk khan si loin hmual ngei ngaiin a cawnpiak hna caah an khuaruah a har. *1:22: Mat 7:28-29\n23Cu liote ah cun khuavang nih a tuahmi mipa pakhat kha pumhnak inn chungah cun a rung lut i 24“Nazareth khuami Jesuh, zeidah na kan duhnak a um? Kanmah hrawh duh ah maw na rat? Nangmah cu Pathian lamkaltu a thiangmi na si kha kan hngalh ko ṭung!” tiah a ti. 25Jesuh nih khuavang cu, “Dai tein um, mipa chung khan chuak,” tiah a ti. 26Khuavang nih cun mipa cu fak piin a thin a thin tak i fak piin a au i mipa chung cun a chuak. 27Mizapi cu an khuaruah a har tuk hringhran i, “Mah hihi zeidah a si ee? Cawnpiaknak thar phun khatkhat maw a si? Hi pa nih hin khuavang kha chuak u, a ti hna i an ngaih ko dah ngai” tiah an ti lengmang. 28Cucaah Jesuh thawngpang cu Galilee ram hmun kip ah khan a thang.\n29Pumhnak inn khan khuazei hmanh ah pialpah loin Simon le Andru inn ah khan an kal i Jeim le Johan zong kha an sinah cun an kal ve. 30Simon nupi nu kha a rak zaw i ihkhun ah a rak ril ko. Jesuh cu a phak cangka in an chimh. 31Amah sinah cun a va kal i a kut in a va thawh. A tak linh cu a dai i annih kha a bultawl hna.\n32Zanlei, ni a tlak hnuah khan Jesuh sinah cun a zawmi vialte le khuavang nih a tuahmi vialte hna kha an ratpi hna i 33inn hmaiah cun cu khua mi vialte cu an i pum. 34Jesuh nih cun zawtnak a phunphun in a zawmi mi tampi kha a damter hna i khuavang tampi kha a ṭhawl hna. Khuavang nih khan Jesuh cu ahodah a si kha an hngalh caah Jesuh nih cun a holh in a holhter hna lo.\n35A thaizing cu zingkate in, ni a chuah hlanpi ah, Jesuh cu a tho i khua leng hmun king ah thlacam awkah a kal. 36Sihmanhsehlaw Simon le a hawile hna nih cun amah kha an va kawl. 37An va hmuh tikah, “Mi kip nih an in kawl lengmang dahkaw,” tiah an ti. 38Sihmanhsehlaw Jesuh nih cun a leh hna i, “Hika hrawng i a ummi khua dang hna zong hi ka tlawn awk an si. Annih zong kha phung ka chimh ve hna awk a si, zeicahtiah anmah phung chimh awkah cun pei ka rat cu,” tiah a ti. 39Cucaah Galilee peng kha a tlawn dih i pumhnak inn ah khan phung a chimh hna i khuavang kha a ṭhawl hna. *1:39: Mat 4:23; 9:35\nMithinghmui A Thianter\n40Jesuh sinah cun thinghmuimi pakhat kha a ra i a khuk aa bil i, “Na duh ahcun na ka thianter khawh,” tiah bawmhnak kha a hal. 41Jesuh nih cun a zaang a fak ngaingai i a hei banh i a hei tongh. “Nangmah thianter kha ka duh, va thiang cang,” tiah a ti. 42Chikkhatte ah thinghmui zawtnak nih khan cu pa cu a kaltak i a thiang. 43Khi tikah Jesuh nih cun aw hrang ngaiin a thawh i, 44“Ngai hmanh, hi kong hi ahohmanh va chim hna hlah. Tlangbawi sin tu ah khan ding teomao in va kal law rak in zoh seh. Cun mi nih a thiang cang ti kha an in hngalh nakhnga, Moses nih tuah awk a timi raithawinak kha va tuah,” tiah a ti i a kalter. *1:40: Lev 14:1-32 45Sihmanhsehlaw mipa nih cun a kalnak paoh ah khan cu kong cu a chimh hna i tam tuk in a chim caah Jesuh cu khua chungah khan langhngan in a lut kho ti lo. Hmunking tu ah khan a um i cuka ah cun a kenkip khan mi nih an rak fuh.


Pathian le Innpa Dawtnak—Ngeih Khawh Ning\nKhrihfa Nunning le Rianṭuannak—Tuahchunhnak Cauk | 2018 March\nPathian le Innpa Dawtnak—Ngeih Khawh Ning\nKhrihfa hna nih Moses Nawlbia kan zulh hrimhrim awk a si tinak cu a si lo, asinain a ngan bikmi nawlbia pahnih a simi—Pathian le innpa dawt ding timi nawlbia kha cu zulh rih awkah Jehovah nih a kan hal. (Matt. 22:37-39) Cu bantuk dawtnak cu ro bantukin kan ngeih ciami sining a si lo. Mah sining kha ngeih khawh awkah i zuam a hau. Zeitindah? Lam khat cu nifate Baibal relnak thawngin a si. Baibal chung i duh a nungmi Pathian sining kong kha kan ruah tikah Jehovah “a ṭhatnak” kha kan hmuh khawh lai. (Salm 27:4) Cutin kan tuah ahcun Jehovah kan dawtnak cu a ṭhang chin lai i amah bantuk hmuhnak kan ngei ve lai. Mah nih mahca ṭhatnak hlawtnak i tel in Pathian nawlbia hna zulh awkah a kan forh lai. (Johan 13:34, 35; 1 Johan 5:3) A tanglei ah Baibal rel duhnak lungthin ngeih dingin a bawmmi ruahnak cheuhnak pathum a um:\nNa mitthlam ah cuanter law mah ah ka um ve tiah ruat. Ka um ve tiah na mitthlam ah cuanter. Zeidah na hmuh lai i na theih lai, cun zei haw dah na theih lai? Mah hna ruangah zeitindah na intuar?\nNa rel ning kha thleng. Mah hi i thim khawhmi cheukhat an si: Awkhumhmi kha ngai law mah ningin rel asiloah thangpi in rel. Dal aa changchang in rel canah Baibal ah aa telmi pakhatkhat i a kong asiloah a kong pakhatkhat kha thim law rel. Tahchunhnak ah, Jesuh kong rel na duh ahcun Vawlei Thar Lehnak Baibal Thlaihhlei A7 asiloah B12 kha rel. Nicaang Baibal an laknak dal dihlak kha rel. A changchang in Baibal cauk pawl kha rel.\nHngalhthiam dingin rel. Nikhat ah dal khat kha hngalhthiam awkah ruat buin rel cu dal tampi khulrang in rel nakin a ṭha deuh. Na relmi kong kha ruat law a dikthliar in hlathlai. Khuaram hmanthlak le a dang cherhchanhmi hna kha hmang. Na hngalh lomi a kong pakhat kha hlathlainak tuah. A si khawh ahcun na relmi kong kha ruah awkah a caan pe.\nBAIBAL AH THUHMI RO HNA “Nan Lak i Pakhatkhat nih Ngan a Duh ahcun Nan Sinum a Si Awk a Si”\nBAIBAL AH THUHMI RO HNA A Ngan Bikmi Nawlbia Pahnih Kha Zul\nKHRIHFA NUNNING IN NUNNAK Pathian le Innpa Dawtnak—Ngeih Khawh Ning\nBAIBAL AH THUHMI RO HNA Donghnak Caan Chungah Thlaraulei Ah Hliphlau Tein Um\nKHRIHFA NUNNING IN NUNNAK Hi Vawlei Ṭhalo Donghnak Caan A Nai Cang\nBAIBAL AH THUHMI RO HNA “Ralring Tein Um Ko U”\nKHRIHFA NUNNING IN NUNNAK Phungchimnak ah Thiamnak Ṭhanternak—I Timhtuah Awkah Baibal A Cawngmi Kha Cawnpiak\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2018 March\nKHRIHFA NUNNING LE RIANṬUANNAK—TUAHCHUNHNAK CAUK 2018 March


WHO Aisum Kho Ti Lo Fiang Ko In Fianternak A Hun Chuah Taktak Cang – Chin World News Evening\nWHO Aisum Kho Ti Lo Fiang Ko In Fianternak A Hun Chuah Taktak Cang\nMay 20, 2020 Salai Van World News\nWorld Health Organisation (WHO) nih Corona Virus kong pehtlai in biathli (information) phuan duh loin a thuh rih dingin China nih a thlauh tiah thawngzamhtu hna nih an tarlanghmi cu thawngpang dik lo tiah a si tiah ralṭha ngaiin a hun chim ve cang.\nGermany tadinca pakhat, Der Spiegel nih cun WHO Direcor-General Tedros Ghebreyesus le China President Xi Jinping hna cu Tangkhawng 21 ah phone in an ichawnhnak kong a tarlangh ve. President Xi Jinping nih hin Covid-19 pulrai zawtnak hi minung le minung i chawnh kai khawh a si timi le Gobal Pandemic Warning a si ti phuan ding ni le caan tlaiter dingin Tedros hi a chimh tiah an tarlangh. Thawngzamhnak an tuahmi hi Germany Foreign Intelligence Agency, BND sinin an theihmi a si ti an tarlangh chih fawn.\nWHO nih Germany tadinca nih thawngzamhnak a tuahmi hi thawngpang diklo a si tiah chim in, China President Xi Jinping le WHO Director-General Tedros hi an ichawn lo hrimhrim tiah an chim ve. WHO le vuleipi nih Covid-19 doh in an thazaang an chuah lioah atu bantukin thawngpang diklo an phuahmi hi kan rianṭuannak zong a kan donkhantu thil a si kho tiah a chim chap.\nChina nih hin Corona Virus hi minung le minung ichawnh a si ti Tangkhawng 20 ah fehternak a rak tuah cang tiah WHO nih cun a tarlangh. Cu thil cu China nih fehternak an tuah hnuah WHO Official hna zong nih Wuhan i zawtnak an hmuhmi hi minung le minung ichawnhmi ti a si. Asinain fiangfai deuh in dothlatnak kan tuah ṭhan lai ti thawngthanhnak zong a tuah ko tiah a chim. WHO nih Nohawng 11 ahkhan Covid-19 zawtnak cu Global Pandemic ah a phuan.\nA karh cuahmahmi Covid-19 pulrai zawtnak kongah WHO nih voi tampi soisel le thangchaitnak ramkip sinin a ton i, cu hna lakah WHO a soisel taktaktu le a mawhchiat taktaktu cu US President Trump hi a si. President Trump nih Covid-19 zawtnak kongah WHO thil tuahmi cu soisel in a mawtchiat hna i China lei ṭangmi ah le China he an pehtlaimi ah a puh i US nih WHO ah tangka (fund) a thawhmi tiang a ngol phah.\nCovid-19 Hi Nuva Ihṭinak In Le Pa Cii In I Chawnh Khawh A Si


Tuluk nih amah ṭhat nakding lawng Myanmar ralrin pek ṭhan – Chin World News Evening\nMarch 17, 2021 Salai Van Myanmar News\nTuluk nih amah that nakding lawng Myanmar ralrin pek ṭhan\n“Myanmar ram hi lam naite in kan zoh peng.Myanmar ram um Tuluk company vialte le Tulukmi vialte an him ding hi Tuluk ca ah a biapi tuk mi a si ca ah cucu Myanmar nih fek tein a tawlrel khawh lai kan zumh,” tiah Tuluk Ramdanglei Minister Zung in Chimphuannak Nawlngeitu Zhao Lijian nih a chim. Source: The Hakha Times (VOA)\n“Ralkap nih a tuahsernak, mino tampi cung ah an kut an san/tlak mi le kahthahnak hna hi dai cang hram u, tiah Myanmar ramchung lam kip cung ah khukbik in kan nawl ko hna,” tiah Pope Francis nih nawlnak bia a chim. The Hakha Times (VOA)\nElection Commission Zung riantuan tu tlaih khih a tong mi hna an thlah than cang hna.\nHi thlah mi hna kong he pehtlai in Chin Ramkulh Election Commission Chairman Pu Uk Nawl nih, “Kan um chung ah zeihmanh fahnak an kan pe lo. An kan tlaihka ahcun hmun dang cio ah an kan chiah nain ni a hnu rauh deuh kham, kan dihlak in hmunkhatte ah an kan chiah. Kan ca ah thlacampiaktu vialte le dawtu vialte cung ah kaa lawm tuk,’’ tiah DVC ah a chim.\nElection Commission Zung riantuantu hna cu February 10 ah an rak tlaih hna i ni 37 hnu ah atu bantuk in an thlah hna hi a si. Source:Democratic Voice of Chin-DVC


UNHCR: Paletwa peng i kahnak a zual chin lengmang caah Chin refugee kong biachahnak kan let – Chinland News\nUNHCR: Paletwa peng i kahnak a zual chin lengmang caah Chin refugee kong biachahnak kan let\nMay 3, 2019 Salai Lungthli Tum CHIN 0\nRefugee a tlangtlaktu UNHCR nih Chinram a him tuk cang caah Malay le Delhi a um Chinmi vialte kirter dih ding biachahnak an tuahmi cu an let than, thlanglei Chinram ah i kahnak a zual chin lengmang ruang ah a si an ti.\nUNHCR nih nikum kha Chinram chung kherhhlainak an tuah tikah phan awk a um lo, a kirmi caah a him tuk, Chin ralzam vialte kirter dih ding an si, UNHCR nih kan zohkhenh ti hna lai lo tiah biachahnak an rak tuah.\nNain, Chinmi upa le bu tampi nih UNHCR sin ah an biachahnak let ding ah nawlnak an tuah, Chin ralzam kir ter awk a that lonak le Chin ralzam nih UNHCR zohkhenhnak an herh rihnak kong an chim rel.\nUNHCR biachahnak an tuah hnu in Rakhine ralkap an rak thawng chin ve, Chinram Paletwa peng ah biatak tein Tatmadaw ralkap he an i phomh, Paletwa peng Chinmi tampi harnak an tong.\nPaletwa peng i kahnak ruang ah Chinmi harnak an tonmi kong cu media kip nih an phuan i UNHCR zong nih a theih ve, hiti i kahnak hmun ah ralzam kirter awk a si lo tiah an ruah caah Malay le Delhi um Chin ralzam zohkhenh rih ding biachahnak an tuah than hi a si.\nDr. Aye Maung cu AA a tanpi ruang ah kum 22 bak thong an thlak ko cang\nMike Pompeo: ‘Pathian nih Israel khamhtu ding caah President Trump a rak thlah’


Pennak Kong Biatak—Thlarau Rawl Phawtnak | Pathian Pennak\nKehlei: U.S.A., Alabama ah unaunu pakhat nih Unaupa Rutherford phungchimmi awkhumhmi kha a awnpiak lio, 1930 hnuah; Orhlei: Switzerland\nPennak Kong Biatak—Thlarau Rawl Phawtnak\nBAIBAL na cawnpiakmi nih atu nai i nan relmi Baibal cang a sullam kha a hngalhthiam caah a mit au a hun pianmi kha na hmuh. Duhsah tein hitin aan ti, “Hi kan vawlei bak hi Paradis ah a cang lai i cuka ah zungzal in kan nung kho lai tiah Baibal nih a kan cawnpiak na ti duhnak maw a si?” Nan kalṭimi unaupa nih, nih buin “Baibal nih zeitindah a ti cu?” tiah a hal. Mah tikah na cawnpiakmi pa nih khuaruahhar ngaiin a lu a thin i “mah kong hi an ka cawnpiak bal lo” tiah a ti. Nai ah Pathian min cu Jehovah a si timi kong na cawnpiak lio zongah cu bantuk bia a chim kha na lung ah a chuak ṭhan.\nCu bantuk thil na tong bal maw? Pathian miphun tampi cu an ton bal. Cu bantuk thil nih a sunglawi tukmi laksawng a simi biatak hngalhnak kan ngeihmi kha kan lung ah a chuahter khawh. Mah laksawng kha khoika in dah ka hmuh tiah chikkhat ruat ta hmanh. Mah biahalnak a phi kha hi dal ah kan i ruah lai. Pathian miphun nih duhsah duhsah in thlaraulei hngalhnak an hmuhnak lam nih Pathian Pennak cu a um taktakmi a si ti kha fiang tein a langhter. Mah Pennak i Siangpahrang a simi Jesuh Khrih nih Pathian miphun biatak cawnpiak an si nakhnga kum zakhat chung lungtho tein rian a ṭuan.\nJehovah nih Aa Tinhnak a Phuan\nA hramthawk Pathian tinhnak ah Pennak hi aa tel maw? Jesuh nih Pennak kong kha zeitindah a phuan?\nJehovah nih a Min a Hlorh\nPathian min he aa tlaiin Pennak nih zeidah a liim? Jehovah min thianternak ah zeitindah naa tel khawh?\nSiangpahrang nih Pennak kong a Phuan\nPathian Pennak kong, a uktu hna, an ukmi hna le zumhawktlak tein um awkah a herhmi kong kha hlathlai.


Suu Kyi: Rum Duh Ruahah Cozah Rian Tuan Ding A Si Lo – Chin Modern News\nSuu Kyi: Rum Duh Ruahah Cozah Rian Tuan Ding A Si Lo\nPosted By: chinmodernnews January 11, 2019\nRum duh ruangah cozah rian tuan duh cu aa tlak lo pinah a hman lomi a si tiah Kawlram ruahnak petu Daw Aung San Suu Kyi nih a chim.\nRum nan duh ahcun chawlehthalnak rian nan tuan ding a si ko, micheukhat cu rum duh ruahah cozah rian a tuanmi an tampi tiah a ti.\nCozah riantuan kan timi cu rampi thanchoternak caah le rampi himnak caah tuanmi rian lawng a si, a dang zeihmanh aa tel lo tiah a ti.\nCozah rian kan tuan lai i kan rum lai timi ruahnak ngeih cu aa ningcang lo takmi ruahnak a si. Cozah riantuan timi cu rumnak ding caah a si lo.\nZeicatiah, kan ram chungah hin cozah riantuantu vialte hna hi 100% ningin zumh awk kan tha ko tiah chim khawh ding a si lo, cucaah 100% bakin zumh awk kan tthatnak dingah kan i zuam a herh tiah Jan 9 ah a chim.\nMah cu ti zuamnak hmangin ram mipi nih cozah riantuantu hna cungah zumhnak a um ahcun kan ram zong thanchonak lam a panh ko lai.\nRam thangchon timi cu micheu nih tahning ah ram nih a ngeihmi phaisa zoh in a si kho men, asiloah ramchung minung pakhat nih ngeihchiah ning zongin an tah men ko lai. A si nain, kan nih cu cuticun tah awk kan tha lo.\nRam pakhat a rum maw, asiloah a sifak maw timi cu lungrualnak zeitluk dah an ngeih timi zoh in kan tah awktu a si. Cucaah tlukruannak/lungrualnak kan ngeih khawhnak dingah kan i zuam cio a hau tiah a ti.


US ummi Laimi caah thawngpang chia taktak! – Salai Kawltu Team\nMarch 18, 2020 Salai Kawltu World News 0\nBreaking News. Kentucky state / Indiana state & Los Angeles Um mi Chin mi caah USA state Pa 3 ah mirang pawl nih Methal an i cawk tuk mi hi lung hring asi. Chin mi Laimi Kentucky state& Indiana state & Los Angeles ah aum mi nan um ah cun Leng ah nan chuah tuk lo ahau lai. Corona virus cu Chinnese Virus tiah trump nih thawng athan hnu ah mi rang pawl nih lor nak ah an hman cang.\nAtu tan ah State Indiana ah chin mi motor pa 9 an hrawh piak hna pin ah meithal in an kah hna. Athi mi an um hraw lo. USA ram Chung ah si zung phan lak in kawl mi pa 4 akan vuak cang. Cu caah kan i ral rin ahau. Atu tan ah Corona virus ruang ah Kentucky state &indiana state& Los Angeles ah Meithal caw mi, minung Nii chiar te an i tttansii.\nMi rang lawng te an si. Bia an hal hna tik ah corona virus hi asian pawl nih an chuah pi mi asi tiah za pi hmai bak ah an chim. Cu caah mah state i aum mi chin mi pawl zong leng chuak tuk hlah ulaw ral rin kan hau\nCun News arel hua ha lo mi/ zei thei hua ha lo mi pawl nih coment pe len hlah uh. Aharh tuk mi asi hih. cun khua zei maw ngai in question hna tuah hmang len hlah uh sia herh nak he, Saisih chuak Lam\nCredit: Saisih Tlaangau FB\nDr. Dora Savani nih Covid 19 caah Ready kan si cang tiah thawng thanh nak atuah!


Tuni Yangon Khuapi Le Monywa Khuapi Cu Mipi An Buai Tuk - Chin Eleven News\nHmunkip buainak a tampi lio ah Yangon khuapi le Monywa khuapi cu nihin NUG nih thawngthanhnak an tuah bakin dawrkip ah eidin an i cawk i mipi cu zoh awk thalo in khuachungah hmun khawh dingin an buai hna.\nRal a thawh cang lai caah tirawl eidin cawk ah khuapi cu an buai tuk cang hna, Dawr neitu pawl nih mirum le sifak a hohmanh thleidan loin thil caw tu cu i bang dih in an thil an pek hna tiah theih a si. Dawr ah thil a caw bik le minung an tamnak bik hi Yangon le Monywa a si tiah thawng an zamh. ..Cre.. Sawisung\nRelchap:Ramchung riantuan a har tuk ruangah Thai ah riantuan mi hna a thli in kawlram lei a kir mi Kawlram mi 50 leng cu Thai border force nih ramri ramtang ah an tlaih hna.\nThai ram hi covid ruangah ramri vialte a khar pin ah covid zawtnak a tamnak hmun ah chuahvah zong phih dih a si i, Thai in Kawlram lei ah pungning lo in tlun a timmi hna pin ah Thai in Kawlram lei kir a tim minung 10 leng zong tlaih an si tiah theih a si.\nThailand nih a ramchung state 29 ah lockdown a tuah lio a si i, a bik in mah state chung i ramdang riantuan mi hna cu chuahvah khap an si.Atu an tlaih mi hna minung 51 hna hi Samut Prakan in a ra mi hna an si i, ramri khuapi pakhat Maesot peng Phahwa khua pawng ramtangah an tlaih mi a si tiah AAC riantuan pakhat nih a chim.\nHi kong he pehtlaihin AAC riantuantu Ko Ye Min nih; phungninglo in a lut mi cu an si lo nain, an kir lei ah cozah theihpi lo in an kir ruangah an tlaih mi hna an si. an dihlak 51 an si. Ramtangah an i thuh lio ah an tlaih mi hna a si. Pa 34 le nu 17 an si.Tuchun ah Maesot pengah Kawlram leiin a thliin luh a timmi 12 an tlaih than hna.\nAn dihlak hi upadi ningin dantat an si lai. A tu hrawngah a thliin kir a timmi le a thli in luh a tim mi minung 80 leng an tlaih cang hna tiah a chim.\nThai le Malaysia ramri, Thai ram thlanglei ah Malaysia lei a thliin kal a tim mi Kawlram mi 10 zong Thai nih Sukhala state Hatyai ah an tlaih than hna tiah theih a si.\nThai nih emergency a thanh chungah riantuan ding an ngeih lo ruangah Thai ah a thliin luh a tim mi le Thai in a thliin tlun a timmi Thai palek nih an tlaih mi hna thong 40 leng an si cang tiah Thai covid dotu phu nih an thanh. Hi chungin ramri ah an tlaih mi hna thong 30 le a cheu, Thai ramchungah tlaih mi thong 10 leng an si i, a tam deuh cu Kawlram mi an si. Ref; VOA;TCP


THAWNGTHAR DONALD TRUMP NIH TEINAK A HMUH TTHAN CANG – The Chinlung Post\nNovember 26, 2020 admin World News 0\nTrump Caah Niceu Dawh. Pennsylvania ah teinak a hmuh cang. Trump hi thildik a dirpimi a si . Democratic cu sualnak a tanhmi an si ka ti zungzal. Vui za 100 in Trump president a si than lai ka ti zungzal. Cucu nan nih a chuak , mimolh ah na ka ruah men lai, nain nan hmuh te lai caan nih a vun ratpi lio ka ti zungzal. Nan nih a chuak Joe Biden cu President siding in minthatnak an ngei cang nan ti men lai, nain a tuh a si rih.\nRelchih:US Thawngzamhnak hi khuaruahhar ngaingai cu an si ko cang. Thawngzamhnak fami hna nih Pennsylvania biacaihtu nih Pennsylvania Governor le Secretary of state hna cu Biden nih teinak ahmuh timi cu pehzulh lo dingin nawl apek hna timi an langhter. Asinain CNN le BBC nih cun Trump legal team hna nih tazacuainak an tuahmi cu cohlan asi lo tiah an langhter ve hoi.


Video: A Sungh Hnu Ah Aung La Nih A Fans Sinah A Chim Mi – Lai Lungrawn Post\nOctober 30, 2020 admin Sport\nAung La N Sang: Sung nain kan tho tthan ko lai. Aung La N Sang cu ruah lo piin sunghnak nih a phak hnu ah dawtu Myanmar rammi le a dirkamhtu vialte sin ah thazaang peknak le lawmhnak bia a chim. Aung La N Sang nih tuzan a suhnghnak kong he pehtlaiin second 19 a saumi video cu a vun tar colh. A chim mi bia cu “Atu zaan ah teinak kan hmu lo nain sunghnak chung in kan tho tthan ko lai. A ka daw i thazaang a ka petu nan dihlak cungah ka lawmtuk,” tiah a chim.\nAung La N Sang teitu De Ridder cu Champion Taisawm an pek hnu ah bia an hal i, De Ridder nih a chim mi cu “Aung La hi upat awktlak thongh thiam a si ko. Amah belte an ram ah amah caah dar-milem tuahpiak an timhmi tu cu a tuantuk rih,” tiah a chim.\nNetherlands rammi De Ridder hi mah hlan ah voi 12 a rak i thong i voikhat hmanh a sung rih lo. Atu tan ah Aung La N Sang a vun tei tthan tikah voi 13 aa thongh ah sunghnak a ngei rih lo. Khat leiin Aung La N Sang hi ruah lo piin Round khatnak ah a sung nain Myanmar ram mipi nih cun thachia lo ding in Aung La N Sang cu thazaang peknak ca phunphun an ttial cio. A tanglei ah video kan chiahchih.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ttialmi kongah pehtlaih a duhmi nih Salai J Vanduhthar Lahnin ah pehtlaih khawh peng kan si. Cun, kan ca a kan rel piaktu nan dihlak cungah kan ilawm. Upatnak he Admin hi ka ah video zoh khaws si.\nBawi Thiang Bik:He biaruah nak’Zoh an dawh hrinhran(+video)


Pulpit cung ah Bible kau in:CNF/CNA/CDF kong chim lo ding. – Hakha Cherry\nCDM kong chim lo ding.\nCNF/CNA/CDF kong chim lo ding.\nCRPH le NUG kong chim lo ding.\nMin Aung Hlaing kong chim lo ding.\nTlangcung Hriamtlai pawl kong chim lo ding.\nThawhbur/fund kong chim lo ding.\nUS, UN, Russia le China kong chim lo ding.\nIndia le Thailand kong chim lo ding.\nChinland Club kong chim lo ding.\nDr. Sasa le Aung San Suu Kyi kong zong chim lo ding.\nPulpit cung ah Bible kau in:1. Jesuh Khrih le a vailam tahnak kong chim ding (1 Cor. 2:2).\nPathian khamhnak hmual thawnṭha chim ding (Rom. 1:16).\nKhrih thisen kong chim ding (Eph. 1:7).\nKhrih thisen thawng in sual ngaihthiamnak kong chim ding (Eph. 1:7; 2:13-19; Ps. 103:3; Col. 2:14).\nVawlei misual (Rom. 3:23), a thiangmi Pathian (Isa. 6:1-4) he kan i remnak ṭhannak kong chim ding (Rom. 3:24, 5:1-10).\nKhrih nih sual raithawinak a kan tuahpiakmi kong chim ding (Heb. 10:1-18).\nPathian vel thawng in Khrih Jesuh ah nunnak thar kan hmuhnak kong chim ding (John 10:10; Eph. 2:4).\nPathian vel thawngin khamh kan sinak le zumhnak in cohlannak kong chim ding (Eph. 2:8). 9. Khrih nih Pathian thinhunnak a daihtermi kong chim ding (Rom. 3:25-26).\nKhrih Jesuh a thihnak le thawhṭhannak kong chim ding (1 Cor. 15:1-4; John 11:25-26). Credit-Van Neih Bik\nMizoram lockdown June 7 tiang nicaan sauh.The Hakha Times, May 31India ram Mizoram pumpi COVID-19 zawtnak a karhlei (zual) peng a si ca ah May 30 tiang rikhiah mi in June 7 ah nicaan sauh in lockdown an chiah than, tiah kan theih.\nMizoram chung ah COVID-19 karhning hi ramchung lila in nikhat hnu nikhat a karhlei a panh (local transmission) peng ruang ah atu bantuk in lockdown nicaan sauh (chap) a sinak hi a si, tiah DD TV nih a thanh.\nLockdown rikhiah mi nicaan chung poh chiatni thatni zong mahle umnak khua tuanvo ngeitu hna nawlpeknak lawng in tuah ding le mizapi nih herh mi tirawl siseh, eidin ding dangdang siseh, a caan rikhiah mi zulh in zuar le cawk a si lai, tiah a thanh.\nMizoram ah hin May 31 tiang ah COVID-19 in minung 36 an thi cang. The Hakha Times\nCikha ah Naupawi pakhat COVID-19 zawtnak in mual a liam


Dr. Pari Sermon Hmangin Thazaang Rak La Ve Siibawi Asinain Phorhlawtnak A Ngei Lo A Sertu Pathian A Philh Lo Uar A Um Taktak – Chin World News Evening\nDr. Pari Sermon Hmangin Thazaang Rak La Ve Siibawi Asinain Phorhlawtnak A Ngei Lo A Sertu Pathian A Philh Lo Uar A Um Taktak\nSeptember 9, 2019 Salai Van Sermon\nVisible things are the example of invisible things. Hmuh khawhmi thil hna hi hmuh khawh lo mi Thlarau riantuan ningcang a kan hngalh tertu an si timi bia hi Baibal Thiang bantuk a si.\nArti khi a lenglei in thawnnak thazang pa khat khat nih a den ahcun a nunnak a dih. Nain chunglei in thawnnak nih a den ahcun a keuh i nunnak hram ai thawk. Zumtu Krihfa nun timi zong hi chunglei kan thlarau chungin Krih nih kan ziaza thalo vialte kha man cikcek in a kan den piak hnu ah Krih sinin a hung luangmi nunnak thazang in nun hram thawk kha a si.\nPathian riantuan ning cu chunglei kan thlarau in a thawk i thinglung ah, thinlung in taksa ah, taksak in a lenglei ah a dot dot tein a kal. A lenglei thil thluachuahnak Pathian hmai ah a biapi lo bik mi hi zumtu tampi nih kan hal a tam bik ko lo maw? Kan ral pa Satan cu lenglei in chunglei ah luh in rian a tuan. A chung bik ah a ummi minung thlarau cu Pathian nih hmuh khawh lo mi ralhruang in a ven caah Satan nih tonghnak nawl a ngei lo. Zeicatiah..\nSertu Pathian caah minung kan thlarau cu nambar one a si. Ser hmasa mi zong kan thlarau a si. Thluachuah a pek hmasa mi zong kan thlarau a si. Amah muisam a kengmi zong kan thlarau a si. Pathian nih um a duhnak hmun zong kan thlarau chungah a si. Krih cu zumtu thlarau chungah a um i cutikah Krih thlarau le minung thlarau cu nunnak pakhat an i hrawm. Cu chungin a chuakmi nunnak kha Krih nun kan timi cu a si. Nihin cu Sunday a si caah ka duh duh ka tial ve ko hih. Dr.Pari\nA Poi Taktak Chin Ramkulh Phaiza Khua Ah Siangngakchia Minung 120 Hrawng An Zawt Ruang Sianginn An Khar


CNF rian ttuannak ah a lang bik cem. An upa hna nih an chim – Hakha Cherry\nCNF rian ttuannak ah a lang bik cem. An upa hna nih an chim\nKawlram Dawt le Zawnruah le Siaherhnak\nHmasabik ah Chinmi hna hi kan hmuhning le kan ruahning le kan sining aa thleng chin lengmang cang. Lawmh awk ngaingai a si. A bik in khoika ah dah hihi kan hmuh khawh? ti ahcun:\n1. CNF rian ttuannak ah a lang bik cem. An upa hna nih an chim- ning ahcun – A. Chin National Conference voi 3 an tuah cang i,khoika paoh in Chinmi an ra cio; B. Atulio CNF ahhin Chinmi aho paoh (1) People’s army; (2) Reserved army (trained) 3. Ralkap taktak tiin Victoria Camp cu extension tuah a hau ngai cang.2. 2020 election ahhin lungthin an i khahnak a lang ngaingai.\n3. Lamhlat lamnai Chinmi hna nih Democracy le Federal Democracy cu kan tlaihchan dih ko.4. Atu ralkap uknak a thar in a chuah tikah duhlonak cu hmunkip ah aho paoh chuah cio, rak au cio, lam zawh cio le thla cam cio a si.\n5. Rangoon ahcun February 20 ni ahkhan lam zawhtu Kawl le mi phun dang lakah Chin National Day kum 73 tlinnak a si, tiin an kan au piak ve. 6. Chinmi hna zong nih hlan ahcun “Kawlchia, Kawlvai, Kawltthalo” tiah kan rak ti tawnmi kha politics ah lungkhat tein kan ttang tti.Biachia le holhchia kan hrial ngaingai cang.\nCucaah Kawl le miphun dang hna he kan lungthin aa khah khawhding cu a biapi, biachia le holhchia le zumhlonak a tlau ding hna khi a biapi tuk hringhran.\nRamdang ah a ummi Chinmi hna nih Kawlram cu dawtnak, zawn-ruahnak le siaherhnak lungthin in ttan kan lak khi a biapi tuk cang. Hi zawn ah kan lung aa fuun ahcun ramchungmi he teinak cu hmuh khawhnak ding lam a kau ngai hnga.Credit-Chum Awi\nChin miphun cu Ralkap kut taang ah caan sau pi kan um, hremnak le fahnak phuntling kan tuar, Kan Biaknak, kan Miphun sinak ruang ah cihmih timh lengmang mi kan si.


NAN TUAHSERNAK CU BAWIPA NIH THLUA A CHUAH LAI I, KAN TEI LAI – The Chinlung Post\nNAN TUAHSERNAK CU BAWIPA NIH THLUA A CHUAH LAI I, KAN TEI LAI\nJune 17, 2021 admin Lenhloi 0\nChinram Chung Dothlennak Ah Ramleng Khuasa Kan Miphun Hna, Nan Tuahsernak Cu Bawipa Nih Thlua A Chuah Lai I Kan Tei Lai. A tu lio kan ramchung i ralhrang ralkap kan dohnak hna zoh tik ah khuakip, tlangkip, pengkip le khuapi kip tiin a lamkip kan tikhawh tawk cio chuah in cawlcangh cuahmah lio caan asi. Cozah rian a tlaimi mitam deuh nih an kan cawmtu Mipi nan si kha kan fiang i, kan Ram le Miphun caah kan tuah/ttuan khawh tawkte ah kan rian chuahtakin CDM kan rak tuah ve hna.\nCozah rian tlaimi chungin Mipi nih nan kan cawmnak a fiang rih lomi le mahzawn le chungkhar zawnlawg a ruatmi kan rak um ve. Ramchung kan Mino cheukhat hna nih a sunglawi bikmi nunnak thaap bakin Ram le Miphun caah ralhrang an do cuahmah. Chin Miphun kan hriamnam ttha bik ah an cang. Cheukhat ve cu, nunnak an thaap cuahmah lio ah phaisa kuatchom he nuam taktak in lente a rak i celh salam mi le zudin sa-ei in ainuam mi kan rak um ve rih.\nCu lakah, ramdang khuasa nih kan Khua, kan Ram le kan Miphun caah tiin hehchet tiah an phaisa le ruahnak pekin an cawlcang cio rih. Laihluum kan neih mi hriamnam le ruahnak thazaang bakin kan ralhrang van dironh ding cu Chizawh nih Chiandeih a dironh bantuk khi kan si timi an fiangtuk. Cucaah chunzaan ih caan te hmanh neilo in rian an ttuan i an kawlchom mi tein Ram le Miphun caah an cawlcang.\nA tulio an dirhmun lebang van ruahpiak hna ahcun zaangfaak chinkhi ansi ve. An chungkhar, an khua, an tlang, an pengtlang le hmunkip harsatnak a tongmi caah thawhbuur an thawh rih. Thantlang peng “Van Zang khuami lawng nih an thawhmi van hmuh lebang ahcun khuaruah har lei khi asi. Ramdang ummi ka Hawipa pakhat nih a chim mi cu “Atu lio kan phaisa kalnak (hmannak) atam ning hicu chim ahcun Lai lei kan Nu le Pa cheukhat nih an fiangkho lai lo” tiah capo pah khin ati.\nInnchungkhar hman le rua, Innman, meiman le chungkhar kuat mi cu um rihseh. A tu lio cu kan mahkhua CDF caah, kan tlang CDF caah, kan peng CDF caah, CDM caah le cu-ka, kha-ka bawmhnak tibantuk hi cazin ah biatak tein i chiah hau in aum tiah a ka chimh chap. Chim awk ka thei ve lo i “Asi ko lai. Nan mawh bak lo. Zaangfaak chinkhi nan si ko.\nHi vialte nan thawhbur lak ah Khua le Ram le Miphun caah nan i pe i kaa-khat te hmanh! nan phunzai in nan tthatnak nan i chim rih lomi hi upat nan tlak tuk hringhran tiah ka leh”. A zei sihmanh ah lungdong lo tein van kan zuampiak peng ko rih uh. Ramdang khuasa kan Chinmi nan izuamnak hi “Pathian nih thluachuah A pek lai i kan ralpi cu kan tai hrimhrim ko lai” tiin ka bia ka donghter ve. Credit: Salai Unity Ham\nA TTHAWNGTUK MI ZAWTNAK KAWLRAM A PHAN VE CANG\nMIZORAM MP PAKHAT NIH SALAI LIAN LUAI BIARUAHNAK ANGEIH


Khrih Pekmi Ruahchannak (Advent First Week)\n“Khrihnih a kan pekmi ruahchannak hi atu kan nun chung calawng hi a si ahcun, mi vialte lakah zaangfah awktlakbik cu kanmah hi kan si hnga,”\n1 Korin 15:19).\n© Rev. Dr. Si Khia\nAdvent timi cu “Jesuh Khrih chuah le chuahcam tuah hngahnak” tinak a si. Jesuh Khrih chuah lomhnak Christmas puai cu December 25 ni ah tuah a si. December 25 hlan zarhpi 4 (Four Sundays before Christmas) cu Advent Sundays an si.Hi Advent Sundays zarh hna ahhin Jesuh Khrih nih a ratpimi thawngtha phun 4 langhternak ah phazawngdaing vannak hi Khrihfabu tampi ah tuah a si. Advent Sundays le phazawngdaing hmelchunhnak hnacu:\nRuahchannak – Hope\nDaihnak – Peace\nLawmhnak – Joy le\nDawtnak – Love hna ansi. Hi pinah Christmas laizan (Christmas Eve) asiloah Christmas Ni ah Khrih (Messiah) hmelchunhnak phazawngdaing van a si.\nDecember 25 (Khrih Messiah)\nKa umnak Khrihfabu hna (Yangon Lautu Baptist Church – YLBC) le Lautu Baptist Church, Victoria (LBC) ah kan tuahning cu chungkhar 5 kan thim hna. Christmas tuahtu dong an um ahcun December 25 ni ah Messiah Phazawngdaing kan van ter hna. An van lai ah Baibal cangthim an rel i chungkhar tlingin phazawngdaing cu an vang hna. Cun thiahmi chungkhar 4 cu a ni le an vanmitlangtar (tchk. Ruahchannak, Daihnak …tbk) he aa tlakmi Baibal an rel i phazawngding cu zarh changchang in an van.\nHi bantuk in chungkhar in phazawngdaing vannak tuahtikah chungkhartling in Christmas thla le ni phakkhawh caah Pathian lawmhnak, Jesuh Khrih cu kan caah ceunak a silawng siloin vawlei a rat hi kan nunnak ah Ruahchannak, Hnangam Daihnak, Lomhnak le Dawtnak a kanphorhtu Bawi zong a sinak kha a kan theihter than.\nKhrih Phorhmi Ruahchannak\nPsycholist William Marston nih, “Minung 3,000 kha zeidah na nunchan tiah bia a hal hna. Cu hna lakah 2,820 (94%) nih an chimmi cu, ‘Hmailei ka nunnak cu atu nakin ka tlam a tling deuh lai timi ruahchannak he ka nung ee’ tiah an ti. Asinain ei usih, ding usih, i nuam usih, timi hi mi zaran lungthin ah a um bikmi a si,” tiah a ti. Greek pawl zong mah ticun an rak um ve (1 Korin 15:32).\nNihin (Dec. 1) kan vanmi Phazawngdaing nih a langhtermi cu Jesuh Khrih cu zumtu hna dihlak caah RUAHCHANNAK phawrtu Bawi a si tinak a si caah Khrih nih kan caah zei bantuk Ruahchannak dah a kan phorh timi Baibalcang hna zoh hnik hna usih.\nBaibal Thiang nih ruahchannak le zumhnak he nun ding hi a kan cawn piak(Rom 8:24-25). Paul zong nih ruahchannak he Kawltung lei ah ka tli ee tiah a ti(Filipi 3:14).\nCu lawng siloin:\nPathian cu ruahchannak hram a si. Amah kan zumh hi, a sin ah ruahchannak kan ngeih khawh taktak tikah hnangamnak, daihnak, le lunglawmhnak kan hmuh (Rom 15:13).\nPathian lawnglawng hi kan i ruahchannak a si (Salm 39:7).\nRuahchannak ngeih lo in khuasak tikah Pathian he kan i then (Efesa 2:12).\nRuahchannak cu a ni khua rauh ter tik ahhin a lung a fak, sihmanhsehlaw saduhthah a tlin tikah hin nunnak thingkung a si (Pungthlukbia 13:12).\nKhrih nih a kan pekmi ruahchannak hi atu kan nun chung calawng a si ahcun mi vialte lakah zangfah awktlakbik cu kanmah hi kan si hnga (1 Korin 15:19).\nHi ruahchannak kan ngeih caah hin kan ral a tha kan hna a ngam (2 Korin 3:12).\nNihin kan ruahawk:\nVawlei nih a chuahpimi thilphunzakip ruangah lungretheih vansang au in a ummi caah Pathian nih a fapa Jesuh Khrih cu a rak kan pek. Kan nunnak lamthluan ah Jesuh Khrih Thiang Thlarau nih kan nunnak uk in hruai a kan duh. Vawlei kan nun chungah kan herhbaunak vialte tlinter a duh fawn. Ruahchannak he kan nun ding hi a kan duh. Cu ruahchannakcu vawlei kan nun lio calawng a si lo. Vawlei kan nunnak a dih tik zongah zungzal nunnak laksawng a kan chiahpiak rih (2 Korin 2:15:19; 9:6-8).\nJesuh Khrih lawng kan ruahchannak hrampi a si. Amin thiang zungzal thangthat si koseh!


Dominion Contractor Nih Tutan Thimnak Biathlithup A Phuan Viar Cang Hih – Chin 11 News\nDominion Contractor Nih Tutan Thimnak Biathlithup A Phuan Viar Cang Hih\nTutan USA thimnak cu hnawk kho taktak si. Dominion contractor bak nih a chimmi a si caah zumh a um bak ko. Mah kong hi Sydney powell zong nih a rak chim cangmi kha si. Mi tampi nih an zum lo ngai cu a tu ahcun an van zumh ngai cang!\nAmah hi IT, TCF center Michigan ah rian a tuanmi a si. Amah le senotor a rak si cangmi nih an chim ningahcun November 3 election lio ah khan Dominion Voting machine cu Internet he peh/connect tuah a si tiah a chim.\nMelissa Carone, IT ah rian tuanmi nih biakamnak bak he a chimmi cu, November 2 election hlan ah khan Allen Park Hotel ah Dominion voting machine he pehtlaihnak a ngeimi hna cu an kan auh dih i, ka vakal ve. Hi kan kalnak hmun Hotel ah hin Dominion riantuantu hn acu an rak um dih cang i, training heh tiah pek kan si tiah a chim.\nMah Hotel room chungah hin Dominion voting machine cu a bubu bak in an chih hna i, a phuphu hruaitu hna kha an rak um. Cu hruaitu nihcun room chungah Dominion voting machine an chiah mi cu va kal i va zoh dih dingin a kan ti.\nCun Dominion manager nih kan umnak hmun le kan riantuan ning hna cu a kan chimh tiah a chim. Mah hi a mah pumpak bak nih a tonmi achim mi a si caah a dik ko lai tiah zumh a si. Cupinah Temtu/Binder cu akn dihlak in an kan pek hna i, mah an kan pekmi nih thil tampi ka theibal lomi kha a kan hmuhsak, cun software kong he pehtlai in thil ka thei lomi tampi ka thei chap. Mah nih ah Dominion cu Wi-fi he pehtonh / connect an tuah tiah fiangtein a chim. Ref: https://www.theepochtimes.com/poll-challenger-dominion-contractor-say-voting-machines-in-detroit-were-connected-to-internet_3597825.html


Assam ah Kum 9 mi Hngakchianu cu An Sual hnuah An Thah – Buanchukcho\nAssam ah Kum 9 mi Hngakchianu cu An Sual hnuah An Thah\nJune 20, 2021 admin THAWNGPANG 0\nAssam ah Kum 9 mi Hngakchianu cu An Sual hnuah An Thah India, Assam state Morigaon district chungah a um mi Laharighat ah hngakchia kum 9 nu pakhat cu dum ah thi in char a si. Hngakchianu Sumi Ansari hi tuzingah a tlau ti an theih hnuah palek sin ah thawngthanh a si.\nA ruak hi an khuapawng dum ah an va hmuh i a hngawng ah puan bah mi le a um tu ning an zoh tikah an tlaihhrem hnuah thah a si tiah an chim. Mah kong he pehtlaihin Palek nih a herhmi zohfiahnak kan tuah hnu lawng biafiang kan theih lai tiin an chim. The Chin Post\nThawngpang Tha Relchap Canada ram nih Tu Kum chungah Ralzam 45,000 a Lak Lai.Canada nih a hlan an lak tawn nak a lethnih tam in tukum 2021 ah ralzam kan lak lai tiah Canadian Immigration Minister Marco Mendicino nih June 18 ah a chim.\nMarco Mendicino nih June 20 Refugee Day hlan cacawn ninga ni ah “Vulei cung ralzam an tam tuk cang, Canada cozah nih ralzam hna zawnruahnak he 2021 ah a lethnih nak tam kan lak lai. Canada ramchungah a um cang mi dornak a halmi si hna seh, ramdang ah a um mi ralzam chungkhar si hna seh kan lak hna lai” a ti.\nCanada nih tuan deuh ah ralzam 23,500 ka lak lai a rak ti cang hnuah a tu cu ralzam 45,000 ka la lai a ti cang. Canada cozah nih ralzam hna laknak le ralzam hna hmunhma thialnak caah budget C$ 3 million ($2.4 million) kan hman lai tiah Mendicino nih a chim.2020 kum chung ah Canada nih ralzam a lak mi hi vulei cung ah a um mi ralzam cheu hnih ah cheukhat deng a si caah UNHCR nih Canada cozah cu “muinak hmunah a ceu mi meifang a si” tiin a fak.\nShan ram Kutkhai peng Lwekan khua pawngah TNLA + MNDAA le ralhrangbu hna i kahnak ah ralhrangbu 3 an thi, hriamnam cheukhat an lak piak\nBreaking News : A Poi Kho Taktak PDF Pasal Tha Panga Ralhrang Nih An Tlaih Hna Pin Ah Pahnih An Thah Hna


Rakhine Ralthawhnak Kongah Kawlram Hrambunh UN Lutlai Lungre Thei – Chin Modern News\nRakhine Ralthawhnak Kongah Kawlram Hrambunh UN Lutlai Lungre Thei\nPosted By: chinmodernnews January 10, 2019\nRakhine ramthen, AA hriamtlai le Kawl ralkap ikahdohnak ruangah December thla thok in khua chuahtak in harnak a tongmi minung 4500 leng an si cang tiah Kawlram hrambunh UN lutlai nih Cawnnithum ni (Jan 9) ah a chim.\nAA hriamtlai nih palik pawl an kahnak hna kong he pehtlai in, Cawnni khat ni (Jan 7) ah Daw Aung San Suu Kyi hruaimi cozah le Kawl ralkap bawi pawl ton/biaruahnak an ngei.\nDaw Aung San Suu Kyi hruaimi cozah nih tonnak ah an chim vemi le Kawl ralkap an lungtlinpi vemi hna cu palik pawl kaptu/thattu a simi hna AA hriamtlai (Tapung) pawl cu “thio viar ding (Crush The Rebels),” ti a si.\nKawlram hruaitu President U Win Myint hrim nih ralkap lutlai pawl he tonnak ahcun, “ralhrang cu thio viar hna ding (Crush The Terrorists),” tiah a chim ve, tiah cozah lei biachimtu ni thawngfianhnak ah a chim.\nZeicatiah, AA hriamtlai pawl cu palik pawl an kah/thah hna hnu in Kawl ralkap nih ralhrang hmuh in an hmuh cang hna. “Independence Day,” ni ah AA hriamtlaibu nih palik pawl cu an kah hna caah palik minung 13 an thi, minung 9 an hliamh hna.\nAA hriamtlai le Kawl ralkap ikahdohnak cu a zualhmat chin lei a panh caah Kawlram hrambunh UN lutlai a simi Knut Ostby nih biatak tein kaphnih karlak ah deihnak lam kan kawl a hau cang, raltuknak ruangah har tong mipi zawn kan ruah hna a hau, cun nuhrin covo phung zong upat a hau tiah a ti.\nUN zung, Coordination of Humanitarian Affairs nih ral ruangah hartong minung 4500 hna cu phungki biakinn le mipi hmanmi inn (sianginn, townhall… tbk) hna ah zohkheh an si tiah Cawnni khat ni ah an langhter.


Lungthli Tum: Kawlram Chung China Hmunhma A Kauhtertu Wa State Dirhmun\nKawlram Chung China Hmunhma A Kauhtertu Wa State Dirhmun\nUnited Wa Sate Army(UWSA) uknak tangah a ummi Wa state or region ah hin milu population tingriat(Chin milu nak in letkhat deng an tam deuh) hrawng an um i Chinese holh, Chinese tangka an hmang. Wa miphun hi hmunhnih ah an um, Shan state chaklei China ramri le thlanglei Thailand ramri tiin an ni then. UWSA cu kawlram chung hriamtlai phu lakah a thawngbik a si,ralkap thazang 20,000-30,000 kar a ngei. Bing(opium) cinnak in hriam thatha an cawk,ralkap thazang an thawnter. Hitluk UWSA a thawn khawh hi bing azuarnak le Tuluk bawmhnak thawng in a si.\nNikum April thla chung ah China nih raltuknak TY-90 missile a kap kho mi helicopter le tank destroyer tam ngai UWSA a pek tiah Jane’s Intelligence Review nih a thanh. Rangon China Embassy le UWSA nih cun a dik lo an ti nain tukum February chung ah khan UWSA nih ralkap 30 vanlawng mawngh cawn ding in Tuluk ah a thlah hna tiah Irrawaddy nih fiang pup in a thanh rih caah TY-90 dtungci kaptu helicopter tiang a bawmh ko ti a fiang. Dollar billions dih in sak cuahmah mi Kyaukphyu-Kunming oil pipeline projectzong UWSA nih runven piak dingah Tuluk nih kawl cozah bawmh a hal rih tiin thawng a leng(Eleven Myanmar,17 March2014). UWSA hi UNFC member zongah a tel lo,nikum KIO headquarter Laiza tuah mi hriamtlai phu i tonnak zong ah a tel hoi lo.Hihi ruah awk ngai a si.Kawl ralkap a tih bak lo.China a bochan tuk caah a si kho. Hmailei ah cun Crimea nih Russia sin afonh bantuk in China lei hna a fonh ve te lai ti awk in a um. Crimea le Wa an sining hi an ni lo ngai fawn.\nZeiruang/zeiduh ah dah China nih UWSA hi tluk in a bawmh hnga ti hi kan ruat cio lai dah. Kawlram chung a hmunhma kauhter chin leng mang a duh caah a si ko.President Thein Sein a kai hnu in Naypyidaw nih nitlak lei kutka(west door) a hung awn bang in China influence a zor deuh thluahmah. Hihi China nih threat pakhat ah a ruah ve. Kawlram chung duh tawk in a luh peng khawhnak hnga le sipuazi a tuah khawh rih dingah cun ramri kutka a conghtu UWSA lung a ton hmasa a ho hrim ko. Cuhleiah,Wa mi cu Chinese holh,chinese cellphone, chinese tangka,chinese mei an hmang caah ka minung a ti hna ca zongah a dawt deuh hna a si kho.Tachunhnak ah kawl ralkap nih UWSA an cii hmih hna seh, Tuluk he pehtlaihnak phih ko hna sehlaw Tuluk asungh tuk lai cu mu,myitsone project an reject mi hmanh ah khan tamtuk asungh cang lai.Nain,Tuluk cu a fimtuk caah cawithlai (balance) a thiam. UWSA hi Naypyidaw a theih lo ding tein a bawmh. Naypyidaw cozah zong tha tein a chonh ve.Kawlram peace process zongah thazang a pe ngai mi aa lawh ter.Nikum zong ah khan Tuluk ram Shweli khua ah KIO he kahdaihnak ser khawh ding ah a tawlrel pi hna.\nUWSA hi China nih a bawmh tuk hna caah hriam tha tha le ralkap thazang tamtuk an ngei. Kawl ralkap nih a naih ngam hna loh caah an duh zat in bing an cing. An ram ah facang,fangvoi tibantuk a tha kho lo,bing cinnak longah a tha ti a si. An hmuh mi bing cu ram chung ram leng an zuar,achuak mi phaisa in hiramnam an cawk/ralkap thazang an thawnter chin. Cuticun UWSA cu cozah hmanh nih tih ngai awk in a um cang.\nWa state hi kawlram territory runvennak caah a biapi tuk bang in kawlram chung Tuluk a luhnak kutka zong a si ve.Russia nih Crimea a lak bantuk in Tuluk nih cun Wa region lak a timh lem lai lo nain kawlram chung hmunhma khur a duh chung poah cu a bawmh rih ko lai dah. Tuluk nih adirhkamh chung poah cu UWSA a sipuazi a zor lem lai lo,a tha rih ko/a hnangam ngai rih lai i ralkap zong nih naih ngam dawh an si rih lai lo dah.!.\nPosted by Lungthli Tum at 14:27\nHan River Cung Acang Mi Khuaruahhar Miracle\nKei Le Ka Min\nZeiruangah Dah China Hitluk A Thancho?\nKawlram Chung China Hmunhma A Kauhtertu Wa State D...


R I P: Miphun Le Ram Kilvennak Ruangah Pasaltha Nunnak Liam Than E - News and Media\nMogok (မိုးကုတ်) PDF nih siibawi ah an hman mi Ko GG cu a nunnak liam ruangmang cang tiah Red Wolves Of Mogok nih tuchun ah thawngthanh nak an hun tuah cang e. Red Wolves Of Mogok nih siibawi ah an hman mi Ko GG cu ralhrang dohnak ruangah hliamtuar le damlo, Red Wolves Of Mogok ralkap pawl a thlopbul hna nak ah ngandam lo ngai in a um, sii-ai zeihmanh an ngeih ti lo caah le siizung ah kalpi khawh asi lo caah 14-06-2022, zaan suimilam 11:00pm ah khan a nunnak liam hi asi tiah.\nRed Wolves Of Mogok nih cun tuchun ah cathanh an chuah hi asi. Kan battalio chung i kan bochan mi le siibawi ah kan hman mi Ko GG nih hi baktuk in an kan liamtaak ko cu kan ngaihchia tuk hringhran, chungkhar hna ngaihchiatnak kan in hrawmpi hna. Chungkhar nih nan ngaihchiat tluk in Red Wolves Of Mogok Battalion-1 zong nih kan ngaih achia ve tiah Red Wolves Of Mogok nih cun cathanh an chuah hi asi. CRD – AC\nHakha Leiin Thawngpang Chia Ngai Kan Theih Than E


Pathian He I Biakchonhnak\n1. Pathian nih a fale hi zeiti ning in dah a kan chawnh?\nPathian nih akan chonh duh tikah thil sining phuntling in akan chonh khawh.\nA fiangbik mi pakhat cu A Biathiang in a kan chonh. Pathian nih zeidah tuah seh ti akan duh piakmi cu A Biathiang chungah a um. A lianngannak le zumhtlak asinak, a thil tikhawnnak, zumhawktlak asinak vialte in A Biathiang relnak in hmuh khawh theih khawh asi. A Biakam tthattha tampi an um. Kan nunnak caah ttih anungmi, ralring hna seh ti akan duhmi thil tampi a um fawn. Cathiang hi a dihlak in Pathian thaw chuahhnawhmi a si i biatak cawnpiaknak caah le palhnak cawnpiaknak alnak caah le palhmi remhnak caah le ding tein nunnak ding cawnpiaknak caah a ṭhahnemmi a si. (II Timote 3:16)\nKan kiangkap thil sining hmang in a kan chonh. A sermi thil hna hmang in a kan chonh. Pathian tthatnak cu asermi thil vialte nih an langhter. Kan tonmi harsatnak hmang in teinak thazang hi zeitin hmuh khawh si ti akan chimh. Lunglawmhnak kan hmuhnak thawngin a ngaihchiami le a lunglileng mi hi zeitluk in zawnruah ve an hau timi akan chimh. Zawtfahnak kan tuar tikah, Jehovah Rapha, damnak Pathian asinak le damnak a sunlawizia hi a kan chimh. A vachiami hna, a vantthami hna kan hmuhtonnak thawngin minung kan sining cungah fim i laak thiam a herhzia le Pathian hi bochan awktlak asizia a kan chimh. Nifa kan theihmi hla le bia le thil sining le midang hna hmangin Pathian nih akan chonh lengmang rih ko. Hlan ah cun Pathian nih kan pupa hna sin i bia a chim tikah profet kha a rak hman hna i a cheuchum tete le phun dangdang in a chimning cu a rak si. Sihmanhsehlaw atu kan chan, chan hmanung bik a simi chan ah hin cun, kan sinah a Fapa in a bia cu a chim. (Hebru 1:1-2). Cun, Pathian nih a Thiang Thlarau in kan sinah a umleng ve i nifa fim a kan chimh fawn. Bawmtu Thiang Thlarau nih cun zeizong vialte kha an cawnpiak hna lai i kan chimhmi vialte hna kha nan lung an pemter hna lai tiah Jesuh nih bia akan kamh ( John 14:26)\n2. Kanmah Khrih fale hna nih teh Pathian zeitin kan chonh?\nThlacamnak in Pathian cu chonh khawh asi. Cun, kan kaa in a chuakmi biafang thenglawng siloin nifa kan nunning in Pathian cu chonh khawh, lawmh ter khawh asi. Pathian chonh tiki a ttha ngaingai mi pakhat cu zumhnak taktak le zumhawktlak taktakmi nunning he chonh hi asi. Cu ti asiahcun a nun a thianglomi, misualmi nih chonh khawh asilo maw tiah ruah khawh afawite. Pathian nih Amah a chon i, Amah chonhnak a ngai tthanmi ahopauh a chonh ko hna. Kanmah lawnglawng nih chonh ttung i, Amah Pathian bia ngaih tthannak nun kan ngeih lo ahcun Pathian bia cu kan thei kho lai lo.\nKan chunglei minung sinak ah a ṭhawngmi kan si nakhnga le zumhnak thawngin Khrih cu kan lungthin chungah khua a sak nakhnga, cun a sunparnak ro bukbau chungin A Thlarau thawngin ṭhawnnak akan pek hna nakhnga,kan hrih kan hram cu dawtnak chungah fek tein kan bunh nakhnga le Pathian mi vialte hna he Khrih dawtnak a kauhning le a sauning le a sanning le a thuhning kha kan hngalh khawh nakhnga, kan chungah rian a ṭuantu a ṭhawnnak thawngin kan hal khawh leng le kan ruah khawh lengin thil a tuah khotu Pathian cu, kan nunnak chungah Khrih Jesuh thawngin, zungzal in zungzal tiang a sunlawi khawh nakhnga thla kan cam a hau. ( Efesa 3: 14-20).\nThlacamnak nih hin Pathian rian a ttuan ter ti asi. Mirang holh in Prayers make God ACTS ti asi hnga. ACTS nih sullam a ngei.\nA = Adoration ti asi i, tihzat upatnak le lungtak tein dawtnak ti asi hnga. Pathian kan biakchonh tikah, thla kan cam tikah Pathian hi ttihzat upatnak le lungthin dihlak in dawtnak he chonhbiak ahau. 1 Chanrelnak 29; 10 - 15 chungah Pathian hawi David nih hitin Pathian a dawtnak le a tihzah a upatnak a langh ter : “Maw Bawipa, kan pu Israel i Pathian, nangmah cu zungzal thluangthluan in thangṭhat na si ko. Maw Bawipa, lianhngannak le ṭhawnnak le sunparnak le teinak le upatnak cu nangmah ta an si ko; zeitintiah vancung le vawlei cung i a ummi thil vialte cu nangmah ta an si dih; maw Bawipa, pennak cu nangmah ta a si i nangmah cu zeizong vialte cungah cungnung bik na si. Rumnak siseh upatnak siseh nangmah sinin a rami an si i nangmah nih zeizong vialte kha na uk dih. Na kut chungah hin ṭhawnnak le thazang an um i na kut chungah hin mi vialte nganter khawhnak le thazang pek khawhnak a um. Cucaah kan Pathian, nangmah cu kan in lawmh i a sunglawimi na min cu kan thangṭhat.Sihmanhsehlaw hi bantukin kannih nih lungtho tein kan in pekchanh khawh nakhnga caah hin keimah cu ahodah ka si i ka mi hna cu zeidah an si? Zeitintiah zeizong vialte cu nangmah sinin a rami an si i kan in pekmi hi nangmah ta lila a si ko. Zeitintiah kannih cu, kan pupa vialte hna mipem an rak si bantuk khan, na hmaiah khual kan si; vawleicung i kan nunchung ni hna hi thladem bantuk men an si i ruahchannak zeihmanh a um lo.\nC = Confession ti asi i sual i phuannak le sualngaihchihnak asi. Misual kan simi i theih lo bu, sual i ngaihchih lopi incun Pathian lung tonawk asi kho lo. A palhnak kha a thupmi cu khua-awng a tong lai lo, sihmanhsehlaw a phuang i a hlawmi nih cun zaangfahnak a hmuh lai (Phungthlukbia 28:13). Sual i ngaihchih bu i thlacamnak hi teinak taktak asi. Salm 51:1-12 ah hitin a um: Pathian, a fekmi na dawtnak ruangah ka cungahzaangfahnak ngei ko; na zaangfahnak a ngan caah ka sualnak cu ka thianhpiak ko hna. Ka ṭhat lonak cu ka ṭawlpiak hna law ka sualnak cu ka thianhpiak ko hna. Ka palhnak cu kaa hngal i ka sualnak cu kaa thei zungzal ko. Ka sualnak cu, nangmah cungah, nangmah cung hrimhrim ah a si i a ṭhalo ah na ruahmi kha ka tuah. Cucaah cun bia na ka ceih tikah na hmaan ko i sual na ka phawt tikah na ding ko. Sual cia in hrin ka si i, ka nu nih a ka pawi ah khan, misual ka si cang. Zumhawktlak lungthin hi na duhmi a si, ka lung chung hi na fimnak in khahter ko. Ka sualnak cu ka hnawhpiak law ka thiang lai, ka ṭawl law hawhra nakin ka rang deuh lai. Lunglawmhnak le thanuamnak a thawng cu ka theihter law na ka khiah i na ka hrilh cang nain ka lung aa lawm ṭhan lai. Ka sualnak cu na mit chinhkanh ko hnalaw ka ṭhat lonak vialte cu ka hnawhpiak dih ko hna. Maw Pathian, ka chungah hin lungthin thar ka serpiak law a thar le zumhtlak a simi ruahnak ka chungah chia ko. Na umnak hmun khan ka ṭhawl hlah,na thiang thlarau kha ka lakkanh hlah. Na khamhnak chungin a chuakmi lawmhnak kha ka pe ṭhan law ka lungthin cu nangmah nawl zulh duhmi ah ser ko.\nT = Thankgiving ti asi i Lunglawmh Raithawinak asi hnga. Kan Bawipa Jesuh Khrih min in zeizong kip caah Pathian cu lawm u (Efesa 5:20). Thlacam ah ṭang u law, lawmhnak in Pathian sinah thla nan cam tikah lungfim tein um u. (Kolose 4:2). A zungzal in i lawm u, a zungzal in thlacam u, zei bantuk thil nan ton hmanh ah lunglawm in um u. Khrih Jesuh chung i nan nunning ah hin hitihin nung hna seh, tiah Pathian nih an duh hna.( 1 Thesalon 5: 16-18)\nS = Supplication ti asi i Laica in asullam aa naih bikmi cu Nawlnak ti asi hnga. Pathian sinah kan herhmi hal ding, nawl ding kan si. Pathian cu zeizong vialte a ngeitu pei asi cu. Zeithil kong hmanh ah lungrethei in um hlah u. Thla nan camnak ah Bawipa cu nan herhmi kha hal u law nan hal tikah lunglawm tein hal zungzal u. Cun Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu him tein a chiah lai. (Filipi 4: 6-7). Cucaah a hmasa bik ah fial kan duhmi cu, nawlnak le thlacamnak le halnak le lawmhnak biachimnak kha mi vialte caah, kan Pathian sinah tuah u sih. Siangpahrang hna le nawlngeitu hna caah daite le remte le Pathian ṭihzah le ziaza ṭha in kan nun khawh nakhnga, thlacam u sih. Mi vialte nih khamhnak hmu hna seh ti le biatak kha hngal hna seh ti a duhmi Pathian kan Khamhtu nih, hi thil ṭha hi a duhmi a si.( 1Timote 2: 1-4)\nChin miphun lakah Pathian thangtthanak hlaphuah thiamnak thlachuah sunglawi acomi Samuel Hrat Hmung nih a phuahmi THLACAM NUN (https://www.youtube.com/watch?v=B4MHbfD2HF0) hi kan thawngthabia donghnak ah rak ngai hrimhrim cio hram uh.


Author : bawimanglian Published: June 22nd, 2017\nCCN nih kan in remh piak lai. Na mawtaw EU Godkjent na tuah i an in Godkjent lo a si ahcun remh a herhmi Godkjent ding in remh piak a si lai. Kan tuah dingmi cu: EU kontroll tuah i Godkjent lomi Rgiteriem thlen a duhmi Service tuah a duhmi le a dang a rawkmi CCN Fund caah pumpek in Oslo a ummi Pu Peng Lawm nih Laimi mawtaw a rawkmi remh piak ding a si. Amah cu Mekaniker, a si. Nan umnak khua ah rat i remh piak kan i zuam lai. Phaisa a lutmi cu CCN riantuannak Fundah a [...]\nAuthor : bawimanglian Published: March 9th, 2017\nChin Student Union in Norway (CSUN) nih a tuahmi siangngakchia tonnak ah "Zeiruang ahdah fimnak cawn hi a herh?" timi biatlang tar in CCN Secretary Peter Sang Lian Thang bia chim ding in an sawm. Norway um siangngakchia tonnak hmun thum/li ah tuah ding in timhnak an ngei. Rogaland Fylke cu March 11. Egersund ah an tuah lai i cuka cun Peter nih fimnak cawn a biapitnak kong a chim lai. Rogaland lawng a si lo, Vest-Agder zong hi tonnak ah telh a si. Peter Sang cu fimnak a duh i fimcawnnak [...]\nAuthor : bawimanglian Published: February 20th, 2017\nSalai Kipp Kho Lian nih Froland i tuahmi CND ah bia a chim lio. Foto: sibmlian February 20, cu Chinmiphun nih kan sunhsak tukmi "ni" a si. Kan Miphun Ni a si. Ramkip i kan umnak cio ah hi ni philh lonak tiin kan tuah hna. Norway i Froland khua zong ah Telemark Fylke le Aust Agder Fylke i a ummi Chinmi hmunkhat teah February 18, ah khan kan rak hmang kho. Salai Kipp Kho Lian, Germany i democracy cawlcanghnak siseh kan miphun ramrian kong ah bochanmi nih a kan telpi i bia zong a chim. "Kan [...]\nAuthor : bawimanglian Published: October 31st, 2010\nRooney kong he pehtlai in Man U manager Ferguson cu journalist za renglo nih 19. Oct press conference ah bia an hal. Zeiruang ahdah Rooney le amah karah rem lonak a um, Rooney hi atu tiang contract thar a ttial lo tikah, a ra laimi January ah na zuar la maw? tbk. an hal. Rooney nih maw Man U hi kaltak a duh, Man U nih dah zuar hrim nan duh? Rooney he kan itong, bia kan iruah le Man U in chuah a duhnak kong fiangte in a ka chimh, tiah Ferguson nih a ti. Ferguson le Rooney hi pafa bantuk in [...]\nAuthor : bawimanglian Published: August 21st, 2010\nLaimi Mottaw Rili ah an char, hngakchia 3 an thaw a rak cat cang. Kum tling lo unau-rual 3 cu 11meter a thukmi Rili ah an char hna. An char hna lio ah an thaw a rak cat cang, nain Sizung an phak hnu ah Sibawi te bawmhnak in thaw an chuah tthan, tiah news vialte nih chim cuahmah. Mi zei an si a ruah awk ka thei lo. Laimi an rak si. Kum 26 pa le kum 17 tang a simi hngakchia pathum cu Mottaw he Rili chung ah an tla i kum 26 pa cu amah te in a chuak kho, an ti. A nih cu a dam ttha, bia zong [...]


Breakingnews: ThanTlang Ah Hmunthar Khua Mi A Awk I A Nunnak A Liam Than ee — Salai Ephraim Thawngpang\nJune 8.2019, A poituk ti pin hin cun chim phuan khawh a si lo e,Kan Chin ramkhulh chung khuapi a si ve mi ThanTlang khuapi chungah Hmunthar khua mi Pa pakhat cu Buva cung tlang ah a mah tein a awk i a nun nak a liam tiah theih a si.\nA tu ah aa thatmi pa konghe pehtlai in thawngpang kan theih ningah cun hlasak thiam tleicia Pu Van Hmun Lian i a pate si dawh a si.a mah hi kum 35 hrawng minung a si i Zu le sa a tawng ngaimi a si caah an Nu he an i t’hen i a chung le nih kan inn ah rak kan pal hlah tiah an rak ti tawn ti a si.\nCu hnu ah a mah tein a vakvai tawn i june 8.2019 zingka ah Buva lei ah theihpi hmin a kawl mi hna nih a awk nak hmun ah a ruak in an va char hi a si tiah theih a si.a tu hi ThanTlang khuanu khuapa hna nih a ruak cu an tawlrel cuahmah i Hmunthar ah kalpi ding a si le silo zong bia fiang theih a si rih lo.\nCun mah pa hi a mui hmu lo in nithum chung a vak cang hnu ah a tu bantuk in a awk nak hmun ah theipi kawl mi hna nih an va hmuh hi a si tiah an chim.\nNote: Mah thawngpang hi a liopi ah vun thlah mi a si caah mithi min le fa pa zei zat dah a neih le a Nu pi min tibantuk zei hmanh kan hlat khawh rihlo caah thawngpang pehzulh khawh kan vum i zuam t’han lai.\nTagged Breakkingnews: ThanTlang Ah Hmunthar Khua Mi A Awk I A Nunnak A Liam Than ee\nMah Nu Uar Um Khawh Cu Tleihhrem A Timtu Pa A Leicu Tan Bak In A Seh Piak Ko →\n← Nichuahlei China Rili Ah Russia Raltuknak Tilawng Nih US Tilawng Cu A Thihpheih Than Hoi